10 Senarai Rumah Anak Yatim di Kelantan Yang Berdaftar

Di negeri serambi Mekah ini, terdapat banyak rumah anak yatim Kelantan yang boleh anda raikan atau beri sumbangan, tak kisahlah sama ada pakaian, makanan ataupun sumbangan dari segi kewangan.
Sebagai seorang Muslim, ayuh kita mengejar pahala dengan bersedekah atau meraikan anak-anak yatim yang istimewa kedudukannya ini seperti sabda Nabi Muhammad S.A.W, iaitu:
مَنْ قَبَضَ يَتِيمًا مِنْ بَيْنِ الْمُسْلِمِينَ إِلَى طَعَامِهِ وَشَرَابِهِ أَدْخَلَهُ اللَّهُ الجَنَّةَ الْبَتَّةَ إِلاَّ أَنْ يَعْمَلَ ذَنْبًا لاَ يُغْفَرُ لَهُ
Maksudnya:
“Barangsiapa yang memelihara anak yatim dan memberinya makan dan minum niscaya Allah akan memasukkannya ke dalam syurga kecuali jika dia melakukan dosa yang tidak dapat diampuni.”
(Hadis Riwayat Al-Tirmizi, no. 1917)
Jadi, untuk Mama dan Papa yang ingin mencari rumah anak yatim di negeri Kelantan, di bawah ini Mama Siti telah pun senaraikan beberapa pilihan untuk memudahkan urusan anda semua. Jom lihat!
Senarai Rumah Anak Yatim di Kelantan
#1. Yayasan Kebajikan Anak-Anak Yatim (YAATIM) Kelantan

Kredit gambar: Google review @YAATIM Kelantan
Rumah anak yatim ini telah ditubuhkan pada tahun 1993 dan didaftarkan di bawah Akta Pertubuhan Pemegang Amanah 1952.
Ia juga turut berdaftar dengan Akta Pusat Jagaan 1993 (Seksyen 10) dengan No. Perakuan D/PJB KK 003/2021 serta Jabatan Kebajikan Masyarakat di bawah Akta Pusat Jagaan 1993 (No Perakuan D/PJB KK 003/2021 – No. 1181) dengan Tempoh Perakuan adalah dari 22/03/2021 sehingga 21/03/2026.
Alamat:
No. 1, Taman Sabariah, Jalan Pengkalan Chepa, 15400 Kota Bharu, Kelantan, 15400
No. Telefon:
09-773 5494/019-6521755
Facebook/Website:
Facebook: @Yayasan Kebajikan Anak-Anak Yatim Kelantan – Laman Rasmi
#2. Rumah Kebajikan Anak Yatim Dan Dhuafa’ Lilbanat Siti Aminah
Kredit gambar: Google review @Nazry 9917
Rumah anak yatim di Kelantan ini ditubuhkan pada Mei 2014, di Pasir Pekan, Kota Bharu dengan tiga misi utama iaitu:
Membela nasib anak-anak yatim dan anak orang miskin serta memberi perlindungan, bimbingan dan pendidikan khusus kepada mereka agar nasib mereka terbela sebagaimana yang dituntut oleh agama.Membentuk keperibadian yang mulia dan terpuji di kalangan anak yatim dan miskin agar kekurangan mereka tidak menjadi halangan untuk mereka menjadi hamba yang beriman kepada Allah SWT.Menjadi satu badan perlindungan dan badan untuk mencari dana yang mencukupi bagi menampung keperluan semua aspek dalam pengurusan dan pembangunan RAYSA.
Alamat:
Rumah Kebajikan Anak Yatim Dan Dhuafa’ Siti Aminah, Kg Baru Luar, Pasir Pekan, Wakaf Baharu, Malaysia
No. Telefon:
09-719 0929
Facebook/Website:
Facebook: @Rumah Anak Yatim dan Dhuafa’ Siti Aminah Pasir Pekan
#3. Rumah Kebajikan Anak Yatim Dan Dhuafa’ Lilbanat Darul Huffaz
Kredit gambar: Facebook @Rumah Kebajikan Anak Yatim Dan Dhuafa’ – Lilbanat Darul Huffaz
Rumah anak yatim ini pula ditubuhkan pada 26 Disember 2014, yang beroperasi di Bachok, Kelantan.
Alamat:
Lot 1188 Kampung Kupang Golok, Perupok, Kampong Bachok, Kelantan.
No. Telefon:
011-1262 0285
Facebook/Website:
Facebook: @Rumah Kebajikan Anak Yatim Dan Dhuafa’ – Lilbanat Darul Huffaz
#4. Home Orphans (Trustee) Of Madam Salimah
Kredit gambar: Google review @Rumah Anak-Anak Yatim Salimah (RAYS)
Alamat:
Kampong Telong, Kelantan · Bachok, Kelantan
No. telefon:
011-3961 1620
Facebook/Website:
Facebook: @Pertubuhan Kebajikan Anak Yatim Salimah RAYS
#5. Asrama Bakti Machang
Kredit gambar: Google review @mohamad fauzi
Alamat:
Kampung Batu 25 Machang Kelantan, Machang, Malaysia
No. telefon
09-975 2965
Facebook/Website:
Facebook: @Asrama Bakti Anak Yatim Machang
#6. Rumah Anak Yatim Lilbanat Darulnaim
Kredit gambar: Google review @budu sedap
Dinaungi oleh Ustaz Mohd Nazry bin Mohamad Nor, rumah anak yatim di Kelantan ini menempatkan khususnya anak-anak yatim perempuan bagi membantu dalam memberikan pendedahan pendidikan meliputi kemahiran dan tahfiz yang berumur di antara 6 hingga 17 tahun dari seluruh semenanjung Malaysia.
Alamat:
Rumah Anak-Anak Yatim Lilbanat Darulnaim Banggol Judah, Machang, Malaysia
No. telefon:
019-937 6754/017-404 0076
Facebook/Website:
Facebook: @Rumah Anak Yatim Lilbanat Darulnaim
#7. Pertubuhan Anak Yatim Miskin Kelantan (PAYATIM Kelantan)
Pertubuhan yang telah ditubuhkan pada 2 Mei 2017 ini merupakan pertubuhan kebajikan awam dengan slogan “Membela, Mendidik dan Memimpin ke Jalan Allah SWT”.
Tujuannya adalah untuk mencari dan mengumpul dana daripada pelbagai sumber yang dibenarkan untuk membantu golongan asnaf seperti anak-anak yatim miskin, anak-anak terbiar, mualaf, orang kurang upaya (OKU), pesakit kronik, pusat pengajian pondok (Tahfiz), mangsa bencana, pusat jagaan anak yatim, orang tua dan sebagainya.
Alamat:
PT 1762, Tingkat Bawah, Taman Makasar, 17000 Pasir Mas, Kelantan
No. telefon:
09-790 8996
Facebook/Website:
Website: Payatim KelantanFacebook: @Payatim Kelantan
#8. Rumah Tunas Harapan Pakatan Kasih
Kredit gambar: Facebook @Rumah Tunas Harapan
Rumah Tunas Harapan Pakatan Kasih merupakan pusat kebajikan yang dikendalikan di bawah seliaan Jabatan Kebajikan Masyarakat (JKM) dan telah beroperasi sejak 1998.
Pusat ini menempatkan kanak-kanak dan remaja terbiar tanpa pembelaan dari mana-mana pihak dan kes telah dirujuk JKM, yang berasal daripada keluarga miskin dan bermasalah seperti ibu bapa bercerai serta penderaan dengan mengamalkan konsep “Ibu Pelihara”.
Alamat:
Taman Kemumin, Pengkalan Chepa 16100 Kota Bharu Kelantan
No. telefon:
09 – 7482124
Facebook/Website:
Website (di JKM): Rumah Tunas Harapan
#9. Rumah Anak-Anak Yatim Darul Aitam
Rumah Anak-anak Yatim Darul Aitam merupakan pusat kebajikan yang menempatkan anak-anak yatim di bawah kawalan Majlis Agama Islam Dan Adat Istiadat Melayu Kelantan (MAIK).
Unit Darul Aitam berfungsi secara khusus untuk mengurus serta mengelola sebarang hal ehwal yang berkaitan dengan kebajikan anak-anak yatim dan penubuhan Darul Aitam di bawah Seksyen 7 (1)(C) Enakmen MAIK 1996.
Alamat:
Jalan Yaacobiah Lundang, Majlis Agama Islam dan Adat Istiadat Melayu Kelantan, 15000 Kota Bharu, Kelantan.Malaysia, Malaysia
No. telefon:
09-744 6505
#10. Pertubuhan Kebajikan Anak Yatim Kelantan (PEKA YATIM)
Kredit gambar: Facebook: @Pertubuhan Kebajikan Anak Yatim Kelantan
PEKAYATIM merupakan sebahagian daripada PEYATIM – Pertubuhan Kebajikan Anak Yatim Malaysia (Malaysian’s Orphans Welfare Organisation(1193/96 Kel)) yang ditubuhkan pada 10 Julai 1996. Ia menyediakan pendidikan dalam bentuk Tahfiz al-Quran, penjagaan anak-anak yatim, dan membantu mempersiapkan mereka untuk masa depan.
Alamat:
Wisma Zara, Lot 869 Jalan Raja Perempuan Zainab II, 16150 Kubang Kerian, Kota Bharu, Kelantan
No. telefon:
09-7607709
Facebook/Website:
Website: pekayatim.org.myFacebook: @Pertubuhan Kebajikan Anak Yatim Kelantan
Semoga dengan perkongsian senarai rumah anak yatim Kelantan ini sedikit sebanyak dapat membantu memberi anda maklumat yang diperlukan dan semoga dengan asbab perkongsian ini juga kita sama-sama beroleh kebaikannya, InsyaAllah!
Untuk senarai rumah anak yatim di kawasan lain, boleh klik SINI!


Meriahkan Juadah Raya: Pelbagai Jenis Ketupat Untuk Seisi Keluarga

Ketupat merupakan makanan tradisional yang amat popular dalam kalangan masyarakat Malaysia. Bentuk tradisionalnya adalah beras yang disumbatkan ke dalam sesuatu ‘bekas’ yang telah dianyam, lalu dimasak dengan mengkukus atau merebus.
Bergantung pada olahan jenis beras, bekas, isi, dan cara memasak ketupat yang datang dalam banyak variasi, ia menjadi antara pelengkap menu raya dan keramaian.
Yang lagi menari, terdapat pelbagai jenis ketupat dan ada juga yang lebih mudah untuk diperoleh hanya di beberapa buah negeri. Berikut merupakan beberapa jenis ketupat yang popular di Malaysia:
1. Ketupat Nasi

Kredit gambar: Mstar
Ketupat nasi diperbuat daripada nasi yang dimampatkan ke dalam daun kelapa yang dianyam menjadi bentuk berongga.
Bentuk dan cara makannya juga sama seperti nasi impit (nasi himpit). Untuk menyediakannya, papa hanya kukus dalam periuk, keluarkan dan potong kepada beberapa bahagian sesuai dengan selera masing-masing.
Antara cara makan ketupat nasi yang popular adalah ia dihidangkan bersama sate dan sambal kacang. Ketupat nasi juga sering dihidang dengan kondimen seperti lodeh dan rendang, yang merupakan hidangan kegemaran di selatan Malaysia.
Ketupat ini memang menjadi pilihan utama papa sebagai “comfort food” atau sebagai ganti hidangan nasi, dan dimakan dengan lontong beserta sambal ikan bilis atau rendang.
Rating Papa: 9/10
2. Ketupat Palas
Kredit gambar: Aisyahmart.com
Ketupat palas pula lebih popular di negeri-negeri di pantai timur dan utara seperti Terengganu, Kedah, dan Pahang.
Ketupat palas ialah sejenis kuih beras yang diperbuat daripada pulut dan santan pekat. Sarungnya juga diperbuat daripada daun palas, yang boleh dimasak dengan dua cara: direbus atau dikukus.
Khususnya di negeri-negeri utara, Papa akan jumpa ketupat palas dengan dua bentuk yang berbeza melalui cara anyamannya sebelum dikukus dan setiap anyaman tersebut dikategori mengikut jantina – jantan atau betina.
Ketupat palas jantan mempunyai lebih banyak isi di hujung pembalut, manakala ketupat palas betina tidak banyak isi di hujung pembalut.
Ketupat palas juga mempunyai pelbagai variasi dan setiap satu punyai keistimewaan tersendiri:
Variasi Ketupat Palas
Biasa Ketupat palas biasa sangat sedap dimakan pada awal pagi raya bersama rendang, atau dimakan begitu sahaja.Rating Papa: 8/10Inti kacangBagi Papa ketupat palas ini paling papa tak minat sebab papa allergik.Rating Papa: 4/10Inti serundingSedap, tapi papa lebih suka ketupat palas kosong yang dicicah dengan serunding. Serunding yang dikukus sekali dengan ketupat membuang sedikit rasa rempah dan pedas serunding.Rating Papa: 6.8/10Inti jagungVariasi ketupat palas kegemaran Papa. Jagung yang dikukus dengan ketupat, menambah kemanisan jagung kepada ketupat. kekacang jagung yang dimasak sekali menambah tekstur pada pulut ketupat yang lembut.Rating Papa: 9.5/10
3. Ketupat Sotong
Kredit gambar: Mstar
Makanan laut terbaik, di gabungkan dengan juadah raya terbaik! Ketupat sotong merupakan antara juadah pantai timur kegemaran Papa.
Ketupat sotong adalah hidangan yang dibuat dengan menyumbat sotong dengan pulut dan santan pekat kemudian di kukus.
Menu tradisional ini lebih popular di perkampungan nelayan di negeri pantai timur seperti Kelantan dan Terengganu kerana mereka mendapat lebih banyak sotong pada musim memancing (mencandat) sotong.
Teksturnya sangat empuk, gabungan rasa sotong memberi kekayaan rasa pada hidangan ini. Namun ketupat sotong ni tak seperti ketupat palas atau ketupat beras yang mempunyai kelebihan pada aromanya yang wangi serta gabungan rasa yang lebih sesuai dengan suasana raya.
Sebab tu mudah je nak dapatkan ketupat sotong ni walau pada hari biasa. Atau lagi mudah, ikut je resepi ketupat sotong Terengganu dan Kelantan ni.
Rating Papa: 9/10
4. Burasak
Kredit gambar: Ikan mas.in
Hidangan ini tak banyak ditemui di Semenanjung Malaysia, tetapi ia lebih popular dalam kalangan etnik Bugis di Sabah. Burasak dihidangkan bersama ayam masak merah, ayam masak lengkuas atau likku, dan sambal ikan tenggiri berempah.
Burasak ini juga dipanggil “Buras” kerana ia diperbuat dengan menggunakan nasi kukus dan santan dan dihidangkan dalam daun pisang.
Kalau sekali tengok, ia kelihatan seperti pisang, tetapi ia jauh lebih lebar dan besar.
Rating Papa: 7/10


10 Tips Kawal Pemakanan Ketika Hari Raya Untuk Mama Sekeluarga

Musim raya ni la boleh rasa pelbagai jenis masakan yang disediakan. Pergi rumah mana-mana, sesiapa sahaja mesti akan  dihidangkan makananan bukan? Daripada ketupat, lemang, rendang, kuih raya dan sebagainya, pelbagai jenis makanan menanti tetamu yang datang.
Tapi dalam seronok dan tak sabar terbayangkan makanan tu, Mama jangan lupa untuk kawal pemakanan Mama. Tapi bukan untuk Mama je, untuk keluarga kecil Mama pun sama. Syok beraya sakan jangan sampai lupa untuk jaga kesihatan okay?
10 Tips Kawal Pemakanan Ketika Hari Raya
1. Elakkan Minum Air Manis dan Berkarbonat Yang Terlalu Banyak

Kredit Gambar: UNICEFKredit Gambar: Mingguan Wanita
Ni yang paling bahaya kalau pergi mana-mana. Semua hidangkan air manis dan ada juga yang hidangkan air bergas – sama ada yang siap dijual atau dibuat sendiri.
Lagipun kalau minum air gas ni boleh buat badan kita jadi ‘kenyang gas’ nanti. Satu lagi air gas ni ada pewarna yang banyak dan sudah semestinya tidak elok untuk kesihatan keluarga Mama.
Kalau tuan rumah hidangkan air-air di atas, pastikan Mama minum dalam kuantiti yang sedikit. Kemudian, minta izin tuan rumah untuk dihidangkan air kosong. Nak lagi mudah, Mama bawa sendiri air kosong dari rumah.
2. Elakkan makan bahagian daging berlemak
Kredit Gambar: FimelaKredit Gambar: QASEH HONEYKredit Gambar: Ajinomoto Malaysia
Hari raya ni mestilah ada rendang ayam, rendang daging, dan ada jugak sate. Jadi, Mama kenalah ingatkan dekat family kecil Mama untuk kurangkan makan daging yang berlemak-lemak ni.
Mama Siti faham, hari raya ni mestilah nak makan sedapkan, tapi kurangkan lah ambil bahagian lemak atau Mama makan bahagian isi daging sahaja. Cara ni juga boleh kurangkan intake lemak berlebihan tau.
3. Amalkan puasa enam
Selepas berpuasa sebulan di bulan Ramadan, umat Islam digalakkan untuk puasa enam di bulan Syawal. Tapi bukan pada 1 Syawal tau.
Lepas beberapa hari beraya, Mama bolehlah amalkan puasa enam untuk menambahkan pahala dan mengawal nafsu makan. Puasa enam boleh dilakukan bermula 2 Syawal, secara berterusan sehingga hari ke enam atau selang-seli sepanjang bulan Syawal.
4. Makan dalam kuantiti sedikit
Kredit Gambar: Foodpanda
Seterusnya, kawal pengambilan kuantiti makanan. Waktu raya ni banyak makanan yang dihidang dan mestilah kita nak makan semua kan?
Boleh makan pelbagai jenis hidangan tersebut, tapi, makanlah dalam kuantiti yang sedikit ye. Orang cakap, cukup sekadar ambil rasa.
5. Guna Pinggan Kecil Untuk Kawal Pemakanan Ketika Raya
Pesanan seterusnya, Mama boleh kawal pemakanan dengan hanya menggunakan pinggan yang kecil sahaja untuk makan. Kalau Mama guna pinggan yang kecil, nanti Mama akan nampak pinggan cepat penuh dengan makanan yang diambil dan ini akan membuatkan kita kawal pengambilan makanan kita.
Jadi, boleh lah kalau nak ambik semua pun asalkan satu menu ambil sikit-sikit sahaja. Kalau Mama nak kongsi guna pinggan dengan Papa atau anak pun lagi bagus.
Bukan waktu raya je boleh guna tips ni, bila-bila masa pun boleh guna, lagi-lagi semasa jamuan makan di mana-mana majlis atau kenduri.
6. Kurangkan Makan Biskut Raya
Kredit Gambar: RASA
Yang ni mesti susah sikit kan? Pergi mana-mana je nampak biskut raya. Lagi pulak, time raya ni lah baru nak dapat merasa pelbagai jenis kuih raya bukan?
Masuk je dalam rumah dah nampak biskut raya depan mata, macam mana nak kurangkan makan lagi-lagi ada biskut favourite pula.
Lagipun sebelum tuan rumah jemput menjamu selera, mesti kita dihidangkan dengan biskut raya dulu kan. Mama tahukan biskut raya ni kandungan gulanya tinggi dan tak kenyang pun kalau makan.
Tapi kita mesti kena kurangkan makan biskut raya kalau sekadar nak rasa boleh je. Nanti kecil pula hati tuan rumah kalau tak rasa biskut raya mereka.
7. Sentiasa Pakai Pakaian Raya
Kredit Gambar: THREAD by ZALORA
Tip ni mungkin agak pelik sedikit, namun, ia berkesan untuk sesetengah orang. Daripada Mama tukar ke baju kasual atau baju basahan di rumah, Mama teruskan memakai baju raya hingga waktu petang.
Tujuannya adalah supaya kita beringat untuk makan dengan tertib kerana risau terkotorkan baju tersebut atau kain jadi ketat atau samping Papa jadi longgar kerana perut dah membuncit jika makan banyak.
8. Basuh Pinggan Selepas Makan
Kredit Gambar: Keluarga
Jarangkan kita sebagai tetamu ni nak pergi dapur cuci pinggan mangkuk yang kita guna. Apa kata raya kali ni kita tawarkan diri untuk cuci pinggan selepas makan.
Kalau di rumah sendiri lagi senang Mama bolehlah arahkan Papa atau anak-anak untuk basuh pinggan sendiri.
Habis makan je, masing-masing basuh pinggan sendiri, jadi keluarga Mama pun dah praktikkan untuk bergerak aktif selepas makan. Jangan lupa untuk minta kebenaran daripada tuan rumah dulu ya.
9. Makan Buah-buahan
Kredit Gambar: The Mediterranean Dish
Waktu raya ni tak pelik pun kalau kita makan buah tau. Buah ni bukan sedap je tapi boleh kawal nafsu makan kita jugak.
Macam buah tembikai yang mengandungi serat atau fiber yang tinggi. Dengan memakan buah-buahan, ia boleh membuatkan rasa lapar lebih lambat Mama rasa lambat untuk lapar.
Nampak je tuan rumah hidang buah, jangan lupa makan tau! Jarang-jarang tuan rumah nak hidang buah waktu raya ni.
10. Senaman

Okay ni tips terakhir! Sudah pastilah family Mama kena rajin bersenam jugak. Senaman ni paling penting sebab ia salah satu cara yang berkesan dalam memastikan badan Mama seisi keluarga kekal sihat.
Mama cubalah curi-curi masa semasa raya nanti untuk lakukan senaman bersama family walaupun hanya selama 15 minit.
Tak perlu pun lakukan senaman berat dan ambil masa yang lama. Yoga, zumba di rumah atau brisk walk keliling taman sahaja sudah memadai.
Mama Siti tahu agak musahil bukan untuk Mama, Papa dan anak-anak melakukan tips-tips di atas? Maklumlah raya kan sekali setahun je, tapi sekurangnya Mama dah tahu apa yang keluarga Mama kena lakukan untuk mengawal pemakanan ketika raya nanti.

Bulan puasa ni macam banyak je membazir makanan, macam mana nak elakkan? Klik di SINI.


6 Pesanan Penting Mama Papa WAJIB Sampaikan Pada Anak-anak Sebelum Pergi Beraya

Amalan kunjung-mengunjungi ketika Aidilfitri sudah sebati dengan masyarakat kita. Pergi rumah sanak-saudara, jiran tetangga dan kawan-kawan. Dalam seronok beraya, Mama Papa perlu sampaikan beberapa pesanan sebelum pergi beraya awal-awal pada anak-anak.
Pesanan ini adalah tentang apa yang mereka perlu lakukan apabila ingin pergi beraya di rumah orang. Ini untuk elakkan tuan rumah berasa kurang selesa, dan terjaga adab anak-anak kita sendiri.
Mama Siti faham anak-anak kecil ni sukar untuk dikawal, tetapi Mama Papa perlulah sentiasa berwaspada dan selalu ingatkan mereka tentang pesanan-pesanan di bawah.

6 Pesanan Penting Pada Anak-anak Sebelum Pergi Beraya
Mama Papa wajib pesan dekat anak-anak sebelum pergi beraya rumah orang. Pesan banyak-banyak kali pun tidak mengapa.
1. “Kalau tak dapat duit raya, jangan pula meminta!“

Time anak-anak beritahu nak tawaf satu kampung sebab nak beraya tu Mama Papa pesan siap-siap dekat anak-anak “jangan nak meminta duit raya dengan tuan rumah,”.
Pergi untuk beraya sahaja, makan dan minum apa yang dihidangkan. Kalau time nak balik tuan rumah tak bagi duit raya jangan minta. Sebab kita tidak tahu ekonomi tuan rumah.
Adakah mereka sediakan duit raya atau tidak. Tapi kalau tuan rumah berikan duit raya, maknanya itu rezeki.
2. “Dah dapat duit raya tu, elakkan buka sampul tu depan tuan rumah tau.“

Mama Papa pesan dekat anak-anak jangan terus bukak sampul duit raya depan tuan rumah. Pesan juga dekat mereka untuk tidak menyebut jumlah duit yang diberikan oleh tuan rumah.
Tunggu lah sampai rumah dahulu atau ketika berada di dalam kereta, baru buka sampul raya yang diberikan.
Perbuatan ini tidak beradab kepada tuan rumah dan boleh memalukannya sekiranya jumlah yang diberikan adalah sedikit atau riak wajah anak tidak suka dengan nilai duit yang diberikan.
Tidak semua orang mampu untuk beri duit raya dalam jumlah yang banyak seperti RM50 dan RM20. Kalau dapat duit raya RM2 atau RM1 tu pun dah kira beruntung dapat duit raya.
Mama Papa perlu terapkan dalam diri anak-anak untuk bersyukur dengan setiap pemberian walaupun semasa bukan hari raya.
3. “Jaga mulut tu. Jangan nak komen itu ini hal rumah orang.“
Ni pesanan sebelum pergi beraya yang paling penting tau! Mama Papa jangan lupa pesan dekat anak-anak tidak komen atau bergosip keadaan rumah orang.
Diam je kalau lihat rumahnya kecil, kena duduk bersial kerana tiada kerusi, atau kurang itu ini. Senang cakap, adab menziarah rumah orang ni;
Apabila kalian masuk rumah seseorang jadilah kalian seorang yang buta dan apabila kalian keluar daripadanya maka jadilah kalian seorang yang bisu.
Jadi, tak perlu nak meninggal komen atau sebagainya. Selesai beraya pun, tak perlu nak ‘sampaikan’ kepada yang lain tentang keadaan rumah tersebut. Pesanan ini adalah untuk mengajar anak mengenai adab menziarahi dan saling menghormati.
4. “Tangan tu jangan nak usik barangan tuan rumah.“

Ini paling risau kalau tetiba barang tuan rumah pecah sebab anak Mama Papa. Maklum lah semasa raya ni lah semua nak tunjuk pasu mahal, gelas kaca, tak pun bekas kuih raya.
Selain tu, larang anak supaya tidak main lari-lari dalam rumah orang dan mengelakkan mereka daripada berlanggar dengan barangan di dalam rumah tuan rumah.
Peti ais pun sama – pesan dekat anak-anak jangan bukak peti ais rumah orang dan ambil makanan dalam peti ais sesuka hati. Melainkan kalau tuan rumah yang berikan makanan tersebut.
Seeloknya pesan dekat anak-anak kalau nak ambil gelas atau time nak pegang bekas kuih raya, minta bantuan Mama Papa atau yang lebih tua.
5. “Duduk dekat ruang disediakan je, bukan masuk bilik orang!“
Kredit Gambar: Mingguan wanita
Pesan awal-awal dekat anak-anak jangan masuk bilik tidur ketik berada di rumah orang lain, walaupun rumah tersebut merupakan rumah saudara rapat. Kalau masuk dengan izin tuan bilik tidak mengapa.
Lagi pun bilik adalah tempat privasi, jadi anak-anak kena hormat privasi orang lain.
Jangan biarkan mereka bebas meneroka rumah orang akan buatkan tuan rumah rasa tidak selesa. Walaupun mereka kecil tetapi perlu hormat tuan rumah juga.
Ajar anak-anak untuk setia duduk disamping Mama Papa je tau!
6. “Paling penting, sentiasa jaga adab dan kelakuan, okay?“
Kalau Mama Papa ada anak kecil yang jenis aktif terlebih, Mama Papa mesti selalu kena pesan pada mereka untuk behave dekat rumah orang.
Mama Papa juga harus ingatkan adab semasa makan. Kadang-kadang anak-anak kita akan ambil kuih raya, tetapi, tak makan pun lebih kepada nak buat sepah. Sebab tu Mama Papa harus sentiasa pantau anak-anak kecil kita tu.
Kredit Gambar: Keluarga Ana
Dalam seronok beraya di rumah orang, Mama Papa jangan lupa pula tentang anak-anak. Mama Papa selalu kena ingatkan pesanan sebelum pergi beraya seperti di atas supaya anak tidak lupa.
Jadi, anak-anak akan lebih behave ketika beraya di rumah orang. Semoga bermanfaat!

Dapatkan pelbagai panduan keibubapaan yang lain di SINI.


Yay Balik Kampung! Ini ‘Checklist’ Wajib Bawa, Tak Boleh Tinggal

Checklist balik kampung ni bukan Mama Siti nak kongsikan begitu sahaja tau. Ia adalah supaya dapat membantu Mama Papa daripada tertinggal barang yang wajib bawa pulang ke kampung. Takkan nak uturn balik sebab nak ambil barang je kan.
Kekadang ada juga Mama yang blur nak mula kemas dari mana bila dah ada family ni. Barang ni wajib ke bawa balik sebab sudah ada di kampung cuma kena berkongsi dengan yang lain.
Sebab itu, Mama Siti nak tolong Mama dengan sediakan checklist balik kampung ini supaya Mama tak tertinggal barang yang wajib dibawa bersama sebelum pulang beraya di kampung.
9 Barang Wajib Bawa Balik Kampung
1. Selimut, Toto dan Bantal

Kredit Gambar: Carousell
Kalau pulang ke kampung, mesti timbul masalah nak tidur macam mana bukan? Selimut bantal tak cukup lah, toto pula ada dua tiga je – macam mana nak cukup lagi-lagi bila masing-masing sudah berkeluarga.
Siapa je nak volunteer tidur tidak beralas kan. Atas lantai pula tu. Rumah dekat kampung ni malam-malam sejuk nanti ada pula yang jadi ‘beku’.
Untuk elakkan dari berebut, Mama bawalah toto, selimut dan bantal dari rumah sendiri. Keluarga kecil Mama pun selesa untuk tidur nanti. Tak adalah time nak tidur je ada aksi berebut-rebut nanti.
2. Extension Plug, Charger & Powerbank

Ini barang yang paling penting kalau nak balik kampung. Selalunya kalau berkumpul ramai-ramai ni memang tak cukuplah extension yang sedia ada dekat kampung tu. Maklumlah time ramai je berebut nak guna benda alah ni.
Kalau semua extension plug penuh, boleh mati kutu jawabnya. Nak kena tunggu turn pula kalau nak guna.
Bukan nak guna untuk cas handphone je, nak guna untuk iron lah kipas lah confirm berebut oi! Itu belum lagi ada yang potong queue. Boleh bergegar rumah nanti terpekik-pekik tanya siapa potong queue.
Sebab tu extension ni ada dalam checklist balik kampung ni.

Oh ye! Ini pun jangan lupa bawa ye Mama. Kalau bawa extension je tapi kalau charger handphone tak bawa nak cas macam mana pula.
Kalau Mama ada powerbank bawalah sekali. Nanti takda lah Mama tumpang cas handphone dekat rumah orang pula kalau pergi rumah sanak-saudara. Lagipun ada powerbank ni kan senang nak bawa dan guna.
3. Medical Kit dan Ubat-ubatan Yang Penting

Medical Kit ni penting kalau nak guna waktu-waktu kecemasan. Kebanyakan farmasi atau kedai yang menjual ubatan akan tutup semasa minggu pertama raya.
Kalau Mama dah sediakan medical kit yang dibekalkan dengan ubat luka, plaster dan paracetamol, mudah untuk sesiapa sahaja menggunakannya sekiranya ada kes kecemasan yang kecil.
Bagi ahli keluarga yang perlu mengambil ubat secara konsisten, Mama jangan lupa untuk sediakan bekas khas untuk letak ubat-ubat tersebut. Pastikan Mama bawa ubat mereka mengikut hari yang anda bakal berada di kampung.
4. Tuala Mandi
Kredit Gambar: My Weekend Plan
Selain bantal, toto dan selimut, tuala pun boleh jadi punca ‘gaduh’ ketika ramai-ramai di kampung. Bila dalam satu rumah tu ada ramai mesti stok tuala tak cukup.
Maklumlah, rumah atuk nenek bukan kedai jual tuala jadi kalau nak cukupkan untuk anak cucu tu memang tak bolehlah.
Jadi, Mama bawa sendiri tuala mandi untuk keguaan keluarga kecil Mama. Ini secara tidak langsung, boleh mengelakkan daripada berkongsi tuala dengan yang lain.
5. Pakaian Yang Mencukupi
Kredit Gambar: Mingguan Wanita
Kalau balik seminggu, takkan lah Mama nak bawa baju dua tiga helai sahaja kan, mestilah kena bawa extra. Kalau tak cukup baju nanti takkan nak pinjam baju orang lain pula.
Memang boleh basuh, tapi kalau dah ramai nak guna mesin basuh nanti susah juga. Musim cuaca tak menentu ni Mama Siti risau jemur baju tak kering je nanti.
Itu belum kena tunggu turn juga nak basuh baju – bukan dekat rumah je ye di kedai dobi pun sama. Bawa baju lebih takpe Mama jangan tak cukup baju sudah.
Kredit Gambar: Sirap Limau
Haa baju anak-anak pun sama. Lagi-lagi kalau Mama ada baby, bajunya mesti kena standy lebih. Ini untuk memudahkan Mama juga.
6. Barang Peribadi
Kredit Gambar: Kosmo Digital
Barang mandian seperti pencuci muka, sabun, ubat gigi dan syampu antara yang wajib di packing sekali. Mungkin boleh guna yang orang lain punya, tetapi takkan sepanjang berada di kampung nak guna yang orang punya kan.
Jadi better Mama bawa sendiri je. Letak dalam satu beg mandian lagi senang. Nak mandi nanti bawa je beg tu. Papa dan anak-anak pun takda lah tanya Mama sabun, syampu, itu ini.
Lagi satu, untuk kita yang perempuan ni, beg make up pun perlu dibawah tau! Kalau lupa bawa pulang ke kampung, boleh hilang mood Mama nak cantik-cantik nanti.
7. Penyangkut Baju
Kredit Gambar: iDECO MALAYSIA
Kalau dah siap gosok baju nak letak mana ye? Takkan nak letak atas katil, sofa atau atas lantai je? Kalau ada yang terduduk ke terpijak macam mana? Takkan Mama nak kena gosok semula kan. Dah membazir masa Mama.
Jadi, penyangkut baju ni lah yang akan jadi hero buat Mama di kampung nanti tau. Lepas gosok boleh sangkut dalam bilik terus. Mama pun tak perlu nak digosok semula.
8. Seterika
Kredit Gambar: Harvey Norman
Selalunya malam raya dah mula riuh-rendah berebut nak guna iron. Kalau lambat-lambat ambil turn nanti maunya pagi raya baru Mama dapat iron baju.
Nanti pagi raya ada yang bermasam muka sebab lambat nak gosok baju. Mana nak pergi solat raya lagi, nak hidangkan makanan lagi. Jadi Mama bawalah iron sendiri. Nak guna bila-bila pun boleh tak perlu nak ‘ambil giliran’ dah.
Lagipun, sekarang kan sudah ada portable iron untuk travel, jadi senanglah Mama nak bawa. Saiznya juga kecil dan ringan sahaja. Nak simpan letak dalam luggage pun senang.
9. Laundry Beg
Kredit Gambar: Fruugo
Seronok nak balik kampung pun Mama jangan lupa bawa sekali dengan laundry bag. Nanti taklah Mama pening nak letak mana baju kotor Mama sekeluarga.
Lagipun takkan nak campur sekali dengan baju bersih kan. Kalau Mama nak pergi dobi nanti pun senang bawa je terus laundry beg. Tak perlulah Mama nak kena asingkan baju lagi.
Kredit Gambar: Oh Bulan
Mama kalau dah ikut checklist balik kampung ni jangan lupa buat double check ye. Bukan apa, Mama Siti risau kalau ada barang yang Mama belum pack sekali.
Semoga senarai ini membantu dan selamat pulang ke kampung semua!

Nak tahu apa lagi tips shopping dan travel? Klik di SINI.


“Curang Itu Pilihan” 7 Doa Untuk Keluarga, Erat Kesetiaan dalam Rumah Tangga

Hati setiap manusia itu dipegang Allah. Dia lah yang berkehendak memperkenan atau menangguhkan doa-doa hambaNya.
Namun begitu, Allah SWT juga mengurniakan nafsu kepada kepada kita. Disebabkan itulah kata Nabi SAW;
“…Sesungguhnya hati manusia itu berada di antara dua jari daripada jari-jari Allah SWT yang mana Dia akan membolak-balikkannya mengikut kehendak-Nya.”
(Riwayat al-Tirmizi)
Bacaan doa-doa untuk keluarga perlu dijadikan amalan selepas solat terutamanya untuk menjamin kesetiaan antara pasangan.
Selain itu, melalui amalan berdoa, kita mengharapkan Allah merahmati ahli keluarga kita semua. Dan Dia sangat suka kepada hamba yang berharap kepada zatnya.
Doa Untuk Kesejahteraan Ahli Keluarga
#1 Doa Mohon Keampunan
قَالَا رَبَّنَا ظَلَمْنَآ أَنفُسَنَا وَإِن لَّمْ تَغْفِرْ لَنَا وَتَرْحَمْنَا لَنَكُونَنَّ مِنَ ٱلْخَٰسِرِينَ
‘Qālā rabbanā ẓalamnā anfusana wa il lam tagfir lanā wa tar-ḥamnā lanakụnanna minal-khāsirīn’
Maksudnya: “Wahai Tuhan kami, kami telah menganiaya diri kami sendiri, dan kalau Engkau tidak mengampunkan kami dan memberi rahmat kepada kami, nescaya pasti kami termasuk di kalangan orang-orang yang rugi”
Surah al-A’raf ayat 23
#2 Doa Lembut Hati (Suami & Isteri)
Dibaca untuk melembutkan hati pasangan dan anak-anak.

Kredit gambar: Facebook
Bacaan rumi:
‘ ṭā hā (1)
mā anzalnā ‘alaikal-qur`āna litasyqā (2)
illā tażkiratal limay yakhsyā (3)
tanzīlam mim man khalaqal-arḍa was-samāwātil-‘ulā (4)
ar-raḥmānu ‘alal-‘arsyistawā (5) ‘
Maksudnya: Taa’ Haa (1) Kami tidak menurunkan Al-Quran kepadamu (wahai Muhammad) supaya engkau menanggung kesusahan (2) Hanya untuk menjadi peringatan bagi orang-orang yang takut melanggar perintahNya (3) (Al-Quran) diturunkan dari (Tuhan) yang menciptakan bumi dan langit yang tinggi (4) Iaitu (Allah) Ar-Rahman, yang bersemayam di atas Arasy (5)
(Surah Taha ayat 1-5)
#3 Doa Untuk Pasangan dan Anak-Anak
رَبَّنَا هَبْ لَنَا مِنْ أَزْوَٰجِنَا وَذُرِّيَّٰتِنَا قُرَّةَ أَعْيُنٍ وَٱجْعَلْنَا لِلْمُتَّقِينَ إِمَامًا
‘Rabbana hablana min azwajina wa dzurriyatina qurrota a’yun waj’alna lil muttaqina imama’
Maksudnya: “Ya Tuhan kami, anugerahkanlah kepada kami isteri-isteri kami (pasangan) dan keturunan kami sebagai penyenang hati (kami), dan jadikanlah kami imam bagi orang-orang yang bertakwa”
#4 Doa Mengawal Diri daripada Amarah (Panas Baran)
اللَّهمَّ برِّد قَلبي بالثَّلجِ والبرَدِ ، والماءِ الباردِ ، اللَّهمَّ نقِّ قلبي منَ الخطايا كما نَقَّيتَ الثَّوبَ الأبيضَ منَ الدَّنَسِ
‘Allahumma barid qolbi bith salji, wal baradi, wal mailbarrid. Allahumma naqqi qolbi, minnal khotoya kama naq qaitath thaubal baidho minnad danas’
Maksudnya: Ya Allah, sejukkanlah hatiku dengan salji, air embun, dan air yang sejuk. Ya Allah, bersihkanlah hatiku daripada dosa-dosa sebagaimana  Engkau membersihkan baju yang putih daripada kekotoran.
#5 Doa Mohon Rahmat dan Bimbingan
 رَبَّنَآ اٰتِنَا مِنْ لَّدُنْكَ رَحْمَةً وَّهَيِّئْ لَنَا مِنْ اَمْرِنَا رَشَدًا
‘Rabbanaaa aatinaa mil ladunka rahmatanw wa haiyi’ lanaa min amrinaa rashadaa’
“Wahai Tuhan kami! Kurniakanlah kami rahmat dari sisiMu, dan berilah kemudahan-kemudahan serta pimpinan kepada kami untuk keselamatan agama kami”
Surah al-Kahfi ayat 10
#6 Doa Menghindar Diri Daripada Perangai & Nafsu Jahat
اللهم إنّي أَعُوذُ بِكَ مِنَ الْأَسْوَاءِ وَالْأَهْوَاءِ
‘Allahumma inni a’uzdubika minal aswa i wal ahhwa i’
Maksudnya: Ya Allah, sesungguhnya aku berlindung kepadaMu daripada perangai buruk, dan kerakusan hawa nafsu.
#7 Doa Dikurniakan Hidayah Seisi Keluarga
رَبَّنَا لَا تُزِغْ قُلُوبَنَا بَعْدَ إِذْ هَدَيْتَنَا وَهَبْ لَنَا مِن لَّدُنكَ رَحْمَةً إِنَّكَ أَنت الْوَهَّابُ
‘Rabbanaa laa tuzigh quloobanaa ba’da iz hadaitanaa wa hab lanaa mil ladunka rahmah; innaka antal Wahhab’
Maksudnya: Wahai Tuhan kami! Janganlah Engkau memesongkan hati kami sesudah Engkau beri petunjuk kepada kami, dan kurniakanlah kepada kami limpah rahmat dari sisiMu; sesungguhnya Engkau jualah Tuhan Yang melimpah-limpah pemberianNya.
 Surah Ali Imran ayat 8
Kenapa Allah Tidak Mewariskan Iman ?

Kita boleh mengambil kisah andalan daripada bapa saudara Nabi SAW, Abu Talib yang mati dalam keadaan bukan Islam.
Kisah itu mempamerkan kuasa Allah yang maha esa yang mentakdirkan setiap kejadian mengikut kehendakNya dan bukan disebabkan status seseorang.
Benarlah lagu dari kumpulan Raihan, iman memang tidak dapat diwarisi walaupun memiliki ahli keluarga yang alim dan abid.
Hanya Tuhan Yang Berkuasa Ke Atas Hati Manusia
Bagi memastikan diri sendiri dan keluarga sentiasa mendapat perhatian Allah, maka hendaklah kita perbanyakkan berdoa agar hati tidak berbolak hati ke arah yang dibenciNya.
Tuhan berkehendak tetapi kita juga diberikan peluang untuk menjadikan peribadi ahli keluarga menjadi lebih baik dengan berdoa. Insya Allah.

Tingkatkan kerohanian dengan pelbagai ilmu keagamaan di SINI.


Bolehkah Kemurahan Hati (Bagi Duit Raya) Ketika Aidilfitri Robak Poket Mama Papa?

Mama Papa dah kira ke berapa anggaran duit raya kali ni? Mama Siti rasa mesti Mama Papa dah plan nak bagi berapa ringgit duit raya tahun ni kan? Maklumlah selain baju raya ni, duit raya jugak salah satu benda utama jugak.
Nak bagi dekat anak-anak, anak sedara, adik-beradik dan tak lupa jugak dekat mak ayah kan. Tapi tu baru ahli keluarga yang terdekat, belum kira lagi yang lain-lain.
Sampai pening kepala Mama Papa kira satu-satu cukup ke tak duit raya ni. Mama Papa nak bagi duit raya tapi tak nak poket rabak? Sini Mama Siti kongsikan tipsnya.
Tips Elakkan Robak Poket Mama Papa
1. Ikut Bajet Mama Papa

Kredit Gambar: SAYS
Perkara paling utama sekali letakkan bajet. Mama Papa kena ingat bagi duit raya ni ikutlah kemampuan sendiri ye.
Mama Papa aturkan bajet duit raya yang tidak membebankan supaya Mama Papa tak pening pula bila hujung bulan nanti.
Tak perlulah Mama Papa bermegah siapa yang berikan duit raya paling banyak dalam kalangan keluarga Mama Papa.
Kalau Mama Papa sediakan duit raya RM1 tu pun dikira okay dah. Budak-budak ni dapat duit raya RM1 pun dah happy tau.
Lagipun duit raya ni sebenarnya sedekah tau. Jadi, Mama Papa jangan rasa terpaksa untuk berikan duit raya. Jumlahnya pun terpulang pada bajet masing-masing.
2. Senaraikan Penerima Duit Raya
Kredit Gambar: Berita Harian
Sebelum tiba hari raya, Mama Papa sediakan list nama siapa yang akan terima duit raya daripada Mama Papa.
Mama Papa mulakan dengan orang terdekat dahulu seperti anak-anak Mama Papa, anak buah belah Mama Papa dan ibu bapa tak lupa jugak dekat sanak-saudara terdekat yang lain.
Untuk anak sedara ni, Mama Siti cadangkan untuk Mama kecilkan circle nya berikan kepada anak sedara yang masih bersekolah dan belajar sahaja.
Kalau bajet Mama Papa ada lebih, bolehlah peruntukkan dekat kanak-kanak yang tinggal sekampung atau setaman nanti kalau mereka datang beraya.
3. Tetapkan Jumlah Duit Raya
Nak bagi berapa ye duit raya ni? Nak bagi jumlah yang sama ke untuk semua orang? Mestilah tak kan? Mama Papa tetapkan je nak bagi sorang berapa ringgit.
Mama Papa buat anggaran mengikut penerima duit raya. Macam RM2 untuk kanak-kanak sekolah rendah manakala RM5 untuk yang sekolah menengah pula. Kalau yang study dekat universiti tu boleh lah bagi RM10.
4. Gunakan Sampul yang Berbeza
Kredit Gambar: Carousell Malaysia
Mama Papa kan dah buat senarai nama, jadi Mama Papa gunakan sampul yang berbeza mengikut nama-nama tersebut. Ini adalah supaya Mama Papa tak keliru semasa hulur duit raya tersebut nanti.
Anak sedara nak salam nanti senanglah hulurkan je sampul yang Mama Papa dah tetapkan. Tak adalah tersalah bagi sampul nanti.
Sekiranya ada lebih, ada sampul duit raya yang tidak diberikan kepada sesiapa, Mama Papa boleh pilih untuk simpan dan berikan pada raya tahun hadapan atau gunakan sahaja duit baki tersebut untuk hal lain.
Mama Papa boleh je bagi duit raya tapi kena plan betul-betul supaya tak membebankan Mama Papa. Tak adalah Mama Papa pening kepala hujung bulan nanti.

Dah nak hujung-hujung Ramadan ni amalan apa lagi ye nak buat? Klik di SINI.


10 Malam Terakhir di Bulan Ramadan, Checklist 101: Edisi Khas Kelab Mama

Sedar atau tidak bulan Ramadan sudah sampai ke penghujung nya. Sebentar lagi kita akan menyambut bulan Syawal pula. Sdah pasti setiap daripada kita mengharapkan untuk bertemu dengan malam Lailatul Qadar.
Seperti yang Mama Papa tahu malam Lailatul Qadar itu malam yang lebih baik dari seribu bulan.
 Allah telah menjanjikan banyak kelebihan dijanjikan kepada yang mencari keredaaNya
Rasulullah SAW bersabda:
مَنْ قَامَ لَيْلَةَ الْقَدْرِ إِيمَانًا وَاحْتِسَابًا غُفِرَ لَهُ مَا تَقَدَّمَ مِنْ ذَنْبِهِ
“Barangsiapa yang ingin mendapatkan Lailatul Qadar, dia hendaklah mencari pada malam ke-27.
(Hadis riwayat Ahmad)
Amalan 10 Malam Terakhir di Ramadan
Ini juga antara amalan yang dilakukan oleh Rasulullah SAW ketika berada di 10 malam terakhir bulan Ramadan.
1. Membaca al-Quran

Pelbagai kelebihan yang akan Mama Papa perolehi apabila membaca al-Quran dalam bulan Ramadan.
Tetapi bukan sahaja membacanya semata-mata. Mama Papa digalakkan untuk memahami juga maksud terjemahannya.
Apabila kita faham akan terjemahannya kita akan lebih memahami mesej yang hendak disampaikan oleh Allah SWT kepada kita.
2. Qiamullail

Qiamullail atau berjaga pada tengah malam untuk solat merupakan ibadah yang sangat di tuntut untuk dilakukan pada 10 ramadan yang terakhir.
Hendaklah kamu berqiamullail (bertahajjud) kerana ia merupakan perjalanan orang soleh sebelum kamu. Sesungguhnya qiamullail mendekatkan kamu kepada Allah, menghalang melakukan dosa, kifarah di atas kejahatan dan mencegah penyakit daripada badan.
[Riwayat Tirmizi]
Antara solat yang boleh dilakukan ketika berqiamullail ialah solat terawih, tahajjud, hajat, tasbih, taubat dan witir.
Jadi, sebelum sahur boleh lah Mama Papa bangun awal untuk lakukan qiamullail ini.
3. Memperbanyakkan doa

Doa merupakan kunci kepada semua ibadah. Dalam bulan Ramadan pula sangat lah sesuai untuk kita semua berdoa. Mama Papa tau kan kalau berdoa dalam bulan ramadan ni sangat lah mustajab dan pasti doa Mama Papa akan dikabulkan oleh Allah SWT.
Waktu yang mustajab untuk Mama Papa berdoa dalam bulan Ramadan:
waktu sahursemasa berpuasasebelum berbukasepertiga malamsewaktu azan berkumandang
Perbanyakkan lah Mama Papa berdoa lagi-lagi 10 malam terakhir ini. Kerana kita tahu bila malam Lailatul Qadar akan tiba.
4. Bersedekah

Pahala bersedekah seperti yang dijanjikan oleh Allah SWT sangat banyak sehinggakan boleh mencapai sebanyak 700 kali ganda. Lebih-lebih lagi dalam bulan Ramadan dan pada juga malam Lailatul Qadar.
Mama Papa sedekah itu tidak semesti nya dalam bentuk wang sahaja ye. Dalam bentuk makanan pun dikira sedekah juga. Lagi-lagi kalau Mama Papa sedekahkan makanan kepada orang-orang yang berpuasa.
Dan ganjaran bayangkan ganjaran yang diberikan pula adalah begitu besar nikmatnya tidak setanding dengan apa yang Mama Papa sedekahkan. Besar kan ganjaran yang Mama Papa akan peroleh?
Rasulullah SAW bersabda:
مَن فَطَّرَ صَائِمًا كَانَ لَهُ مِثلُ أَجْرِهِ، غَيْرَ أَنَّهُ لَا يَنْقُصُ مِن أَجْرِ الصَّائِمِ شَيئًا
Maksudnya: “Siapa yang member makan orang yang berpuasa maka baginya pahala seumpamanya tanpa sedikitpun kurang pahala orang berpuasa.” (Riwayat Ahmad, al-Tarmizi dan al-Baihaqi)
Ni Mama Siti nak bagitau Mama Papa boleh je serahkan sedekah yang Mama Papa nak berikan kepada JKK masjid nanti mereka tahulah macam mana nak salurkan sedekah Mama Papa.
5. Melakukan Iktikaf di Masjid
Kredit Gambar: Have Halal Will Travel
Iktikaf bermaksud Mama Papa stay dalam masjid dengan tujuan untuk mendekatkan diri Mama Papa kepada Allah SWT.
Amalan ini akan dilakukan oleh Rasulullah SAW terutamanya ketika berada di sepuluh malam terakhir bulan Ramadan. Ada dijelaskan dalam hadis:
“Rasulullah SAW beriktikaf pada sepuluh hari terakhir bulan Ramadan.”
(Hadis Riwayat Muttafakun ‘alaih)
Selama kita beriktikaf didalam masjid, kita boleh melakukan beberapa perkara seperti berdoa, berzikir, berselawat dan membaca al-Quran.
Baki 10 malam terakhir di bulan Ramadan ini marilah kita sam-sama melakukan amal ibadah. Mama Papa lakukanlah sebanyak yang mungkin amalan supaya mendapat ganjaran yang istimewa di bulan Ramadan ini.

Dapatkan lebih banyak info di SINI.


Jangan Ambil Mudah Gigitan Kutu Babi! Ini 10 Cara Mencabut Kutu Babi Yang Berkesan dan Tak Sakit

Ada yang salah sangka dan berfikir mereka hanya mengalami alergi biasa kerana tidak menemukan tanda-tanda kesan gigitan. Ini kerana kutu babi mencengkam dengan sangat kuat terus berada di tempat ia menghisap darah.
Mari Mama Siti bawa Mama kenal pasti ciri-ciri khas serangga ini dan cara menanggalkannya dengan betul.
Apa Itu Kutu Babi?

Kredit gambar: MySihat
Apa yang paling ketara pada seekor kutu babi ialah ia mampu membesar 30 kali ganda dari saiz asal apabila menghisap darah manusia dan haiwan mamalia.
Parasit ini menjadikan kawasan hutan, semak-samun dan kawasan yang terdapat banyak haiwan sebagai habitat untuknya membiak.
Sengkenit sebenarnya terbahagi kepada dua kumpulan. Pertama, kelompok hama yang berkulit keras dengan nama saintifiknya Ixodidae. Kedua, Argasidae iaitu kutu babi yang berkulit lembut.
Disebabkan kutu babi mempunyai cengkaman kuat pada kulit manusia maka ada cara untuk menanggalkannya supaya keseluruhan bahagian kepala dan badannya tercabut. Bahaya tau bila terkena gigitan serangga ni!
10 Cara Mencabut Kutu Babi Yang Berkesan
#1 Garam

  @mamaq3funland Microscope jenis ni untuk memudahkan kerja solder board dan nak tengok jenis2 serangga. Sesuai la untuk kebun kami sebab ada pengkaji serangga. Bila kena usik dengan #kutubabi kita guna la microscope ni #diarianakkampung #mamaq3funland #microscope  ♬ Carol Of The Bells – Lindsey Stirling

Dengan bantuan secubit garam dan setitis air, serangga ini dapat ditanggalkan dengan mudah. Kaedah ini antara yang paling tidak menyakitkan dan terbukti berkesan.
#2 Benang

  @anarizza12 Kutu Babi..Sapa pernah kena tahu camna sakitnya #tutorial#cikenet#kutubabi#fypppp  ♬ Dj Runtah Thailand Style – MVC Project

Cara ini hanya sesuai di beberapa anggota badan sahaja seperti di lengan, kaki, dan badan. Untuk anggota badan yang lain, Mama boleh guna kaedah lain seperti di bawah ini ya.
#3 Tembakau atau Kapur Sireh
Kredit gambar: Liputan6.com
Ambil sedikit tembakau, campur sedikit air kemudian tekapkan atau titiskan bancuhan tersebut pada serangga itu selama lebih kurang 20-30 saat sehingga tanggal atau mati.
Tembakau dan kapur sireh mengandungan bahan nikotin yang tinggi. Ia sebenarnya berfungsi untuk menggantikan bahan kimia yang digunakan untuk mencegah hama.
#4 Minyak Panas

  @ismalizafaez Kesian Fayyadh…padan muka ko #kutubabi #tisp #simple #ALGlobal #fyp #bisnesonline #Tiktok  ♬ suara asli – kepolo – AZ

Mama juga boleh menggunakan minyak cap kapak. Minyak panas akan membuatkan serangga tersebut berasa tidak selesa dan akhirnya akan gugur dengan sendirinya.
#5 Penyembur Racun Serangga
Kredit gambar: Shopee
Oleh kerana kutu adalah salah satu daripada serangga, Mama boleh menggunakan penyembur racun serangga untuk membunuh kutu babi. Sembur racun serangga pada kapas atau tisu dahulu, kemudian letakkan pada kutu babi.
Perhatian: Cara ini tidak sesuai untuk rawatan di kawasan mata dan anggota badan yang sensitif.
#6 Alkohol
Bahan ini bersifat panas dan boleh melemahkan cengkaman kutu babi dari permukaan kulit. Sapuan menjadikan ianya akan mudah tertanggal kerana berasa tidak selesa dan panas.
#7 Minyak Tanah
Kredit gambar: Shopee
Sapu minyak tanah pada serangga tersebut dan tunggu hingga ia melepaskan gigitannya. Mama juga boleh tuangkan sedikit minyak tanah di dalam bekas, kemudian oleskan ke atasnya menggunakan putik kapas.
#8 Cuka
Kredit gambar: Tajria
Cuka yang bersentuhan dengan kutu babi menjadikan serangga itu berasa panas. Ketidakselesaan itu menyebabkan cengkamannya semakin lemah dan lama-kelamaan tertanggal dengan sendirinya.
#9 Cecair Pembasmi Kuman (Hand Sanitizer)
Kredit gambar: Forbes
Cara yang sangat mudah! Mama tak perlukan kapas, putik kapas atau kain. Cukup sekadar semburkan pada serangga tersebut dan tunggu sehingga ia tertanggal.
#10 Rawatan di Klinik
Kredit gambar: New Straits Times
Jika serangga ini masih degil melekat pada permukaan kulit, terutamanya di kawasan berisiko seperti telinga, mata dan kemaluan. Mama perlu segera rujuk pakar profesional untuk membuangnya.
Doktor biasanya akan menggunakan cecair untuk membunuh kutu babi dan kemudian menggunakan penyepit untuk menarik perlahan bahagian badannya.
Kredit gambar: Kosmo Digital
Mama kena ikut cara mencabut kutu babi ini dengan betul sebab kalau tak kepalanya yang terbenam dalam kulit akan melekat dan gagal ditanggalkan.
Semoga perkongsian ini membantu Mama kenal pasti ciri-ciri khas kutu babi dan ada pelbagai cara untuk menghilangkannya dengan cara yang kurang sakit.

Ikuti tips dan panduan kesihatan yang lain DI SINI.


Mama Ini Kongsikan Resepi Kari Ayam Tanpa Santan Yang Pekat dan Sedap!

Masak kari ayam kalau tak kena cara pun boleh jadi kurang sedap juga. Apa yang penting, kalau nak masak kari ayam tanpa santan kena pastikan rempah ditumis dengan elok sampai pecah minyak.
Mama Siti pertama kali nak cuba kari ayam tanpa santan. Nasib baik jumpa resepi dari Suhaila AB di Facebook. Beliau ajar satu persatu langkah menyediakan kari ayam yang pekat dan sedap.
Jom, ikut Mama Siti buat resepi kari ayam tanpa santan.
Resepi Kari Ayam

Kredit gambar: FiveFootFive Sg
Resepi oleh: Suhaila AB
Bahan Utama
Ayam
Bahan-Bahan Tumisan
Kayu manis, bunga lawang, bunga cengkih dan buah pelaga (empat sekawan)Jintan manisBawang besarCili kering Daun kariseraiCili padi
Bahan-Bahan Kisar
HaliaBawang putihTomatoBawang merahSeraiCili padi
Bahan Tambahan
KentangSerbuk kariSerbuk kunyitSerbuk ciliKiub pati ayam (Pilihan)Daun pandanAir Garam Bendi Jus lemon
Cara-Cara
#1 Mulakan dengan menumis empat sekawan bersama-sama satu sudu jintan manis.
Kredit gambar: Suhaila AB
#2 Tidak lama selepas itu, terus masukkan bahan-bahan tumisan yang lain pula. Teruskan menumis hingga naik bau wangi. Kacau-kacaukan bahan tumisan supaya tidak hangit.
Kredit gambar: Suhaila AB
#3 Langkah seterusnya, masukkan bahan-bahan kisaran dan tumis sehinggalah naik minyak. Pastikan bahan-bahan dalam kuali terus diaduk-aduk ya, jangan sampai hangit pula.
Kredit gambar: Suhaila AB
#4 Tibalah masa untuk kita masukkan ayam dan kentang. Gaulkan semuanya sekali supaya rasa ayam dan bahan tumisan menyatu sempurna.
Kredit gambar: Suhaila AB
#5 Apabila ayam mulai mengecut, masukkan pula bahan-bahan tambahan. Kita mulakan dengan tiga sudu serbuk kari, satu sudu serbuk kunyit, dua sudu serbuk cili dan satu kiub pati ayam.
Kredit gambar: Suhaila AB
#6 Ikat dua helai daun pandan dan masukkan dalam masakkan. Bau pandan menaikkan lagi rasanya dan buat lauk jadi lebih sedap. Diikuti pula dengan air mengikut citarasa sama ada mahu pekat atau cair.
Kredit gambar: Suhaila AB
#7 Biarkan kari ayam mereneh seketika. Mama dah boleh perasakan dengan garam atau gula sesuai mengikut citarasa sendiri dan ahli keluarga.
Kredit gambar: Suhaila AB
#8 Selepas itu, barulah kita masukkan bendi. Pemilihan sayur sebenarnya pilihan sendiri.
Kredit gambar: Suhaila AB
#9 Uniknya resepi kari tanpa santan ialah kita akan perahkan sedikit jus lemon ataupun jus limau. Jangan terlalu banyak pula, jadi terlalu masam nanti.
Kredit gambar: Suhaila AB
#10 Kari ayam tanpa santan kita pun sudah sedia untuk dihidangkan.
Kredit gambar: Suhaila AB
Tips Memasak Resepi Kari Ayam
Sayur yang lebih keras memerlukan masa lebih lama untuk empuk, ia perlu dimasukkan lebih awal dalam masakan. Jika tiada lemon, Mama boleh gantikan dengan air limau Thai ataupun sedikit air asam jawa.
Mama rasa macam mana? Rasa-rasa sedap tak nanti resepi ayam kari tanpa santan ini. Kalau nak tahu, memang kena cuba dulu lah kan.
Baiklah, Mama Siti suka nak kongsikan resepi ayam kam heong untuk Mama cuba di rumah. Semoga resepi kali ini sesuai dengan citarasa Mama sekeluarga.

Jom lihat pelbagai resepi menarik yang lain di SINI!


10 Pilihan Sayur Untuk Ibu Berpantang Paling Terbaik – Bantu Pulih Kesihatan Mama Dengan Cepat

Salah satu cara pantas dan selamat untuk kembali sihat dan luka sembuh dengan cepat adalah dengan pengambilan sayur untuk ibu berpantang yang penuh dengan pelbagai nutrien penting.
Sayur untuk ibu berpantang ini juga terdiri daripada pelbagai jenis sayur-sayuran hijau yang sihat, mudah didapati, dan perlu diambil secara kerap untuk pulihkan semula kesihatan dalaman bagi wanita yang baharu melahirkan anak.
Sebenarnya terdapat banyak pilihan sayur yang boleh Mama pilih. Untuk mengetahui apakah jenis sayur sesuai untuk ibu berpantang, ikuti perkongsian Mama Siti di bawah!
Pilihan Sayur Untuk Ibu Berpantang Terbaik
Berikut merupakan pilihan sayur untuk ibu berpantang iaitu:
#1. Sayur Sawi Cina

Kredit gambar: www.theseedcollection.com.au
Tinggi dengan pelbagai khasiat seperti serat, karbohidrat, vitamin K, kalium, zat besi, zink dan magnesium membuktikan bahawa pilihan sayur untuk ibu berpantang yang mudah diperoleh adalah sayur sawi.
Sayur ini juga sangan baik untuk kesihatan jantung dan membantu mengekalkan tubuh yang sihat serta mencegah penyakit kardiovaskular, gangguan mata, dan meningkatkan kesihatan tulang.
Malah kandungan serat di dalamnya juga sangat baik untuk sistem penghadaman terutama bagi ibu-ibu yang kerap mengalami masalah sembelit.
#2. Pakcoy
Kredit gambar: www.countryandtownhouse.com
Sayur untuk ibu berpantang yang seterusnya adalah sayur pak choy iaitu sejenis sayuran hijau yang menyihatkan kerana ia mengandungi selenium yang merupakan sejenis mineral di mana dapat membantu fungsi kelenjar tiroid yang memainkan peranan penting dalam metabolisme badan.
Malah, terdapat kajian yang dijalankan menemukan di dalam sayur ini terdapat tahap selenium yang rendah di mana ia baik bagi anda yang mempunyai masalah kesihatan seperti hipotiroidisme dan keradangan tiroid.
Selain itu ia juga mengandungi vitamin C, vitamin A serta folat (vitamin B9).
#3. Lobak Putih
Kredit gambar: www.thespruceeats.com
Lobak putih juga antara sayur dalam pantang yang sangat digalakkan pengambilannya. Ia mampu meningkatkan sistem ketahanan tubuh, menghasilkan susu yang banyak dan berkualiti, melegakan sakit perut atau sembelit.
Selain itu, lobak putih juga turut berupaya mencegah masalah buah pinggang, kencing tak lawas serta mengurangkan gejala demam dan selesema.
#4. Lobak Merah Pilihan Sayur Untuk Ibu Berpantang
Kredit gambar: www.loveandlemons.com
Pilihan sayur orang berpantang seterusnya pula adalah lobak merah yang mengandungi pelbagai nutrien penting untuk tubuh terutama pada bahagian mata ini.
Antara khasiat utamanya adalah mencegah penyakit kanser, mencantikkan kulit serta mencegah berlakunya kerosakan pada gigi.
#5. Sayur Brokoli
Kredit gambar: www.bbcgoodfood.com
Brokoli juga merupakan sayuran hijau yang sangat popular pengambilannya terutama di Indonesia. Ia mengandungi sebatian sulfur iaitu glucosinolates dan sulforaphane.
Kandungan Sulforaphane yang terdapat di dalamnya berupaya untuk melindungi tubuh daripada sel kanser.
Selain sebatian sulfur, brokoli turut mengandungi nutrien penting lain seperti termasuk vitamin K, vitamin C, vitamin B9 (folat), serta mineral mangan dan kalium di mana kesemua ini mampu mengurangkan pelbagai risiko penyakit serius seperti seperti masalah jantung dan gout.
Kandungan kalium dan magnesium di dalamnya juga berupaya untuk mengawal tekanan darah ibu semasa dalam pantang.
#6. Asparagus
Kredit gambar: www.jessicagavin.com
Asparagus mungkin antara sayuran yang jarang dimakan oleh anda. Oleh itu, mulai saat ini apa kata kalau Mama semua mula mengamalkan asparagus dalam diet seharian.
Ini adalah kerana, sayuran ini mempunyai khasiat yang tinggi dengan pelbagai nutrien penting seperti seperti vitamin B9 (folat), vitamin K, vitamin B2 (riboflavin), dan vitamin B1 thiamin serta mineral iaitu selenium.
#7. Kucai
Kredit gambar: ferrymorse.com
Pilihan sayur untuk ibu berpantang yang seterusnya adalah sayur kucai. Sayur ini sangat sesuai diambil oleh Mama yang bersalin secara pembedahan.
Antara khasiat sayur untuk ibu berpantang czer ini adalah ia mampu melegakan sakit perut, mencegah penyakit jantung dan strok, membantu tubuh melawan bakteria jahat, mengawal tekanan darah tinggi, mencegah sembelit serta melancarkan pengaliran darah serta menghindarkan pembekuan darah.
#8. Kailan
Kredit gambar: www.dietitianmom.com
Pilihan sayur pantang bersalin yang seterusnya adalah kailan. Ia merupakan sayuran berdaun yang berasal dari keluarga Cruciferae.
Dalam sayuran ini, terdapat pelbagai nutrien penting seperti vitamin K, vitamin A, vitamin C, kalsium serta mangan.
Antara khasiat sayur dalam pantang iaitu kailan ini adalah ia merupakan sumber serat terbaik, dapat membantu mengurangkan risiko kanser, mengawal kolesterol, memperbanyak susu badan serta sangat baik dalam pertumbuhan sistem saraf.
#9. Halia
Kredit gambar: www.acouplecooks.com
Halia yang sering digunakan dalam masakan harian juga merupakan sayur dalam pantang yang terbaik untuk diamalkan.
Halia dapat membantu ibu yang menghadapi masalah susu badan kurang dengan membantu menghasilkan susu yang banyak dan lebih berkualiti.
Ia juga mampu mempercepat proses penyembuhan luka serta mengurangkan masalah angin dalam tubuh.
#10. Bawang Besar
Kredit gambar: www.anaphylaxis.org.uk
Pilihan sayur dalam pantang yang sering diamalkan sejak dahulu lagi adalah bawang besar. Bukan sahaja sedap dimakan, bawang besar ini turut berupaya untuk membantu menguatkan sistem tubuh, merawat masalah sistem pencernaan, mencegah diabetes serta mengawal tekanan darah.
Sepanjang waktu berpantang ini, Mama perlu banyakkan berehat dan mengamalkan diet yang seimbang.
Lebihkan pengambilan sayur-sayuran serta buah-buahan dan makanan yang mengandungi sumber protein yang tinggi bagi membantu kesihatan Mama pulih dengan cepat.
Diharapkan juga dengan perkongsian ini, Mama semua beroleh manfaat darinya.

Dapatkan juga pelbagai info menarik yang lain di SINI!


Ini Dua Versi Resepi Rendang Daging Dengan Rasa Sedap & Menyelerakan Yang Berbeza!

Resepi rendang daging merupakan antara menu yang telah pun menjadi satu kewajipan hidangan yang perlu ada terutamanya ketika musim perayaan.
Menu yang sangat sedap ini sentiasa menjadi kegemaran semua orang dan pastinya rindu akan keenakannya apatah lagi jika dinikmati bersama dengan ketupat dan lemang.
Mungkin bagi sesetengah orang daripada kita merasakan penyediaan rendang daging ini sangat renyah dan mengambil masa yang lama.
Tetapi sebenarnya bahan-bahan yang diperlukan tidaklah susah untuk diperoleh dan Mama juga tidak perlu menghabiskan masa yang panjang di dapur kerana rendang ini boleh dibiarkan mereneh dan hanya perlu dikacau sekali-sekala sahaja.
Dalam perkongsian ini, Mama Siti telah kongsikan resepi di mana Mama boleh ikuti panduan cara memasak rendang daging yang simple tetapi lazat untuk dinikmati di bawah ini.
Jom cuba masak!
Resepi Rendang Daging Versi I & Versi II

Kredit gambar: www.mahamahu.com
Resepi Rendang Daging Sutera Versi I
Bahan-bahan
3kg daging1kg santan10 batang serai3 inci halia3 inci lengkuas10 biji bawang besar3 labu bawang putih4 sekawan secukupnya20 tangkai cili kering3 sudu besar kerisik kasar3 sudu besar kerisik halus
Cara-cara memasak:
#1. Kisar serai dan lengkuas dan buang airnya supaya rendang tidak mudah basi.
Kredit gambar: Facebook @MAHN
Panaskan minyak dan tumis serai dengan lengkuas sehingga naik bau dan pecah minyak.
#2. Masukkan bawang besar, bawang putih dan halia yang telah dikisar dan masak sehingga pecah minyak. Masukkan pula empat sekawan dan masak sebentar.
Kredit gambar: Facebook @MAHN
#3. Seterusnya masukkan cili kering yang telah dikisar halus. Masak sehingga tumisan kering dan pecah minyak barulah dimasukkan daging bersama secawan air.
Kredit gambar: Facebook @MAHN
Masak sampai air daging hampir kering.
#4. Seterusnya tambahkan dua sudu kicap pekat dan dua sudu besar kicap lemak manis. Masukkan juga santan.
Kredit gambar: Facebook @MAHN
Perasakan dengan tiga sudu besar gula dan garam secukup rasa.
#5. Setelah kuah hampir pekat, masukkan kerisik halus dan kerisik kasar.
Kredit gambar: Facebook @MAHN
Perlahankan api dan masak sampai pecah minyak. Siap untuk dihidangkan.
Resepi Rendang Daging Versi II
Kredit gambar: Facebook @Auni page
Bahan-bahan
1kg daging batang pinang4 sekawan (kulit kayu manis, buah pelaga, bunga cengkih, bunga lawang)Air asam jawaGula melakaGaramSantanKerisik1 sudu kecil jintan manis1 sudu kecil jintan putih1 sudu kecil ketumbarDaun limau purutDaun kunyit1 ulas bawang merah dihiris halus
Bahan dikisar:
1 ulas bawang besar7 ulas bawang merah5 ulas bawang putih2 inci halia3 inci kunyit hidup5 batang serai15 tangkai cili kering
Cara-cara memasak:
#1. Panaskan minyak dan tumis empat sekawan dan bawang yang dihiris sehingga naik bau, tuangkan bahan yang telah dikisar dan tumis sehingga pecah minyak.
Kredit gambar: Facebook @Auni page
Masukkan bahan yang telah disangai dan ditumbuk ke dalam tumisan.
#2. Kemudian masukkan daging, masak sehingga daging lembut.
Kredit gambar: Facebook @Auni page
#3. Setelah daging empuk masukkan kerisik dan santan.
Kredit gambar: Facebook @Auni page
Biar sehingga daging kering dan pecah minyak. Masukkan air asam jawa dan perasakan dengan gula dan garam secukupnya.
#4. Akhir sekali masukkan daun kunyit dan daun limau purut. Kacau sebentar. Tutup api.
Kredit gambar: Facebook @Auni page
Tips Menyediakan Resepi Rendang Daging Ini
Pilih daging jenis daging pejal atau daging batang pinang untuk mudahkan bahan-bahan menyerap masuk dan membuatkan daging menjadi lebih sedap.Untuk dapatkan masakan yang lazat, Mama perlu menggunakan bahan kisar yang banyak dan seimbang dengan kuantiti daging yang digunakan.Pastikan Mama memasak rendang menggunakan api yang kecil untuk sekatakan daging agar ia masak sempurna dan empuk. Mama boleh gunakan kuali bertutup atau periuk yang bertutup.Boleh gantikan santan dengan susu cair jika suka.
Semoga perkongsian resepi ini dapat membantu Mama menyediakan rendang daging yang lazat untuk keluarga mahupun tetamu yang datang berkunjung raya nanti!
Mama boleh juga lihat pelbagai resepi masakan menarik yang lain di SINI!


Masa Untuk Gandakan! Pecutan Amalan Semasa 10 Malam Terakhir Ramadan

Mahu tidak mahu, bulan Ramadan bakal melabuhkan tirainya. Begitulah percaturan alam, setiap hal yang berlaku ada waktu mula dan berakhir.
Alhamdulillah, kita bersyukur kerana Allah mengizinkan hambanya menjalani ibadah puasa hingga ke hari ini. Untuk merancakkan lagi pesta ibadah pada bulan ini, mari kita dedikasikan masa dan tenaga untuk menyambut peluang yang tersisa.
Apa yang paling istimewa dalam 10 malam terakhir Ramadan? Semestinya, Lailatul Qadar.
Malam yang tidak akan kembali dalam mana-mana bulan. Bahkan, ianya lebih baik dari 1,000 bulan.
Yang lebih unik tentang malam tersebut, ianya misteri. Tak siapa tahu pada malam yang bilakah Lailatul Qadar berlaku, melainkan ianya hanya akan berlaku dalam tempoh 10 malam terakhir Ramadan.
Mesti Allah menyimpan 1001 hikmah dengan merahsiakan bilakah terjadinya Malam Lailatul Qadar itu. Salah satunya supaya kita tidak hanya tertumpu pada satu malam sahaja, sebaliknya berusaha sehabis boleh pada setiap malam yang lain.
Firman Allah SWT:
Maksudnya: “Sesungguhnya kami telah menurunkannya (al-Quran) pada malam kemuliaan. Dan tahukah kamu apakah malam kemuliaan itu? Malam kemuliaan itu lebih baik daripada seribu bulan.”
(Surah Al-Qadr: 1-3)
Artikel kali ini, Mama Siti nak kongsikan amalan untuk 10 malam terakhir dalam bulan keampunan, bulan Ramadan ini. Semoga kita dapat sama-sama menutup bulan mulia ini dengan ibadat yang dicadangkan seperti dibawah ini:
Amalan 10 Malam Terakhir Ramadan Yang Sangat Dianjurkan Islam
1. Membaca Al-Quran dan Berzikir

Tradisi bertadarus selalu menjadi tumpuan setiap kali hadirnya Ramadan. Ada yang melakukannya secara beramai-ramai dengan hikmah agar tajwid bacaan kita dapat diperbaiki.
Manakala, ada juga yang mempunyai agendanya sendiri. Golongan ini akan membaca Al-Quran dan berazam untuk khatam pada bulan ini.
Bermacam teknik yang dilakukan, lagi-lagi apabila perempuan sedang haid. Jadi, ada masanya yang mereka perlu baca lebih helaian demi merealisasikan matlamat khatam satu naskah Al-Quran.
Kenapa Al-Quran ya?
Selain kerana ganjarannya yang berlipat kali ganda, bertadarus juga adalah sunnah Nabi Muhammad SAW.
“Rasulullah SAW adalah manusia yang paling pemurah (banyak bersedekah) terutama di bulan Ramadan ketika malaikat Jibril AS menemuinya. Jibril AS datang kepada Baginda SAW setiap malam di bulan Ramadan, lalu mereka saling bertadarus al-Quran. Sesungguhnya Rasulullah SAW orang yang paling pemurah dengan kebaikan (kepada orang yang memerlukan) lebih laju daripada tiupan angin”
(Riwayat Al-Bukhari)
2. Memperbanyakkan Solat Malam (Qiamulail)

Kita melakukan solat malam tak lain, tak bukan adalah untuk meluangkan masa berdua dengan Allah. Meminta dan merayu kepadaNya demi keampunan, permohonan hajat dan supaya amalan diterima.
Perlukah malam lailatul qadar itu berlaku pada sepertiga malam?
Tidak. Namun, orang-orang yang bangkit solat dan berdoa pada sepertiga malam akan diperkenankan doanya oleh Allah.
Abu Hurairah radhiyallahu ‘anhu meriwayatkan Rasulullah SAW bersabda:
“Tuhan kami turun ke langit dunia setiap malam pada sepertiga akhir malam. Allah berkata: Sesiapa yang berdoa kepada Aku maka Aku akan makbulkan untuknya. Sesiapa yang meminta kepada Aku maka Aku akan berikan kepadanya. Sesiapa yang memohon keampunan kepada Aku maka Aku akan ampuni dia
(Sahih Al-Bukhari)
Dan ada apa pula dengan malam lailatul qadar ini? Kenapa ianya lebih baik dari 1000 bulan?
Kerana pada malam itu akan turun para malaikat ke bumi dan mereka sibuk mengaturkan takdir hidup umat manusia untuk satu tahun akan datang.
“Pada malam itu turun para malaikat dan Ruh (Jibril) dengan izin Tuhannya untuk mengatur semua urusan”
(Surah Al-Qadr: 4)
Manakala, beruntunglah untuk orang-orang yang berdoa untuk takdir hidup yang lebih baik untuk hari mendatang. Setiap permohonannya pada malam itu diaminkan oleh para malaikat dan Jibril.
Imam Qurtubi berkata: “Mereka turun daripada setiap langit dan juga Sidratul Muntaha ke langit dunia untuk mengaminkan doa orang yang memohon pada malam tersebut hingga waktu fajar.
3. Mengejutkan Ahli Keluarga Untuk Turut Sama Beribadat
Kredit gambar: Berita Harian
Sesungguhnya baginda tidak bersendirian ketika melakukan tahajud. Malahan baginda turut sama mengajak ahli keluarganya yang lain untuk sama-sama beribadat pada 10 malam terakhir.
 Dari Aisyah Radhiyallahu Anha:
“Adapun Rasulullah s.a.w. apabila tiba 10 hari terakhir bulan Ramadan, baginda s.a.w. membangunkan ahli rumahnya, mengikat kainnya (menjauhi isteri-isterinya) serta menghidupkan malam tersebut”
(HR Ibnu Hibban)
Begitulah sebaiknya. Lagi-lagi apabila kita memikul bertanggungjawab sebagai ketua keluarga. Jika baik pemimpinnya, baik juga ahlinya.
Lagi pula, kalau kita beribadat bersama-sama, lagi meriah dan boleh lebih menghayati ibadat di bulan mulia ini.
“Saya ni perempuan Mama Siti, tak kan saya pun kena kejutkan mak, ayah dan adik-beradik? Tadi Mama Siti kata itu kerja ketua keluarga?”
Tapi, apa salahnya kita jadi orang yang menyemarakkan lagi suasana. Kalau tradisi ini belum berlaku dalam keluarga, apa kata kita yang jadi pelopornya.
Seronokkan kalau semua orang dalam rumah ni solat sama-sama.
4. Beriktikaf di Masjid
Kredit gambar: Unsplash
Caranya mudah, berada di dalam masjid dengan niat untuk mendekatkan diri kepada Allah. Tiada waktu khusus untuk melakukan iktikaf, anda bebas memilih mengikut kesesuaian masa.
Beriktikaf di bulan Ramadan adalah sunnah baginda. Daripada Abdullah Ibn Umar Radiyallahu Anhuma beliau berkata:
 كَانَ رَسُولُ اللَّهِ صلى الله عليه وسلم يَعْتَكِفُ الْعَشْرَ الأَوَاخِرَ مِنْ رَمَضَانَ
Maksudnya: Adalah Rasulullah S.A.W itu beriktikaf pada sepuluh hari terakhir bulan Ramadhan
(Riwayat Al-Bukhari)
Iktikaf ni ada rukun tau, kalau tak cukup keempat-empat rukun di bawah ini, maka ianya tidak dikira sebagai iktikaf.
Mu’takif iaitu muslim, berakal, serta suci dari sebarang hadas besar seperti junub, haid, dan juga nifas.MasjidNiat untuk beriktikafMenetap dengan kadar tempohnya melebihi kadar thoma’ninah di dalam rukuk dan seumpamanya
Untuk rujukan yang lebih terperinci, Mama boleh baca di laman web Pejabat Mufti Wilayah Persekutuan.
5. Berdoa Memohon Ampun

Bulan Ramadan juga dikenali sebagai bulan rahmat, keampunan dan pembebasan api neraka. Pelbagai limpahan rahmat dan rezeki Allah berikan kepada umat Islam.
Tambahan pula, Dia mengampuni dosa-dosa orang yang tekun beribadat yang akhirnya dapat menyelamatkan diri dari azab neraka.
Dari Anas bin Malik, ia berkata bahwa Rasulullah SAW bersabda:
“Sesungguhnya dinamakan (bulan) Ramadhan karena dia memanaskan dosa-dosa’, iaitu membakarnya dan memusnahkannya.”
Lalu kepada siapakah keampunan itu diberikan?
Orang Yang Berpuasa
Daripada Abu Hurairah RA bahawa Nabi SAW bersabda;
“Sesiapa yang berpuasa Ramadhan kerana iman dan ketaatan kepada Allah, serta mengharapkan keredhaannya, akan diampunkan semua dosanya yang telah lepas”
(Hadis Riwayat al-Bukhari dan Muslim)
Orang Yang Melakukan Solat Terawih
Daripada Abu Hurairah, sesungguhnya Rasulullah SAW bersabda;
“Barangsiapa yang solat malam pada bulan Ramadaan karena iman dan mengharap ganjaran dari Allah, maka akan diampuni dosa-dosanya yang lalu”
 (HR Bukhari dan Muslim)
Orang yang berqiamulail
Daripada Abu Hurairah, Rasullulah SAW bersabda;
“Barangsiapa melaksanakan solat (malam) di bulan malam lailatul qadar karena keimanan dan ihtisab (mengharap pahala dari Allah), akan diampuni dosa-dosanya yang telah lalu.”
 (HR Bukhari dan Muslim)
Sebaiknya begitulah cara kita memeriahkan lagi hari-hari tersisa sebelum menyambut syawal. Sesungguhnya, bulan Ramadan itu pesta ibadat. Tidak hairanlah ramai orang berlumba-lumba perbanyakkan amalan di bulan mulia ini.

Dapatkan lebih banyak tips amalan bulan Ramadan di SINI!


Elak Perceraian! Cari Pengetahuan: 8 Tanggungjawab Papa Setelah Bercerai

Perceraian golongan selebriti merupakan sebuah topik hangat yang dibincangkan sejak akhir-akhir ni. Apabila pasangan suami isteri bercerai, ia melibatkan proses yang sangat sukar.
Perceraian boleh menjadi suatu pengalaman yang sangat menyakitkan, bukan sahaja bagi kedua-dua pasangan yang terlibat, malah ahli keluarga yang lain.
Ipar duai, mentua-mentua dan terutama sekali anak-anak yang sedang membesar semestinya terjejas dari pelbagai aspek.
Jika sudah tiada jodoh, qada dan qadar ketentuanNya, hendaklah diterima dengan tenang.
Untuk mengelakkan keadaan bertukar menjadi lebih keruh, Papa perlu ambil tahu apakah tanggungjawab sebagai seorang ayah, anak dan saudara sesama Islam walaupun selepas bercerai dengan pasangan.

Hak Bekas Isteri Selepas Bercerai
Dalam Islam, wanita mempunyai hak selepas bercerai. Ramai yang tidak tahu mengenainya kerana kurangnya pengetahuan. Takpe, tak salah kalau tak tahu. Yang salah kalau tak tahu, tapi tak nak ambil tahu.
Berikut adalah antara hak buat para isteri setelah bercerai:
1. Nafkah iddah
Kredit gambar: Sinarharian.com
 Syariat Islam yang dinamakan nafkah iddah mewajibkan umat Islam menyediakan keperluan asas seperti makanan, pakaian dan tempat tinggal sesudah bercerai sepanjang tempoh iddah, sekiranya iddah itu adalah raj’i (boleh diruju’ semula).
2. Mutaah
Sekiranya suami menceraikan isteri tanpa sebab munasabah, suami wajib membayar mutaah. Kadar mutaah boleh dibincangkan dan dipersetujui kedua-dua belah pihak.
3. Harta sepencarian
Kredit gambar: Sinarharian.com
Harta sepencarian merupakan harta yang dimiliki dengan bantuan isteri sama ada dengan bantuan kewangan secara langsung, atau tidak langsung seperti bantuan menjaga anak, menyediakan makan minum, membolehkan suami bekerja dengan selesa.
Kedua-dua pasangan mempunyai hak untuk menuntut harta kepunyaan perkahwinan di mahkamah yang mempunyai bidang kuasa.
Ini termasuklah perkara seperti wang, harta benda dan aset yang dicipta sebagai hasil perkongsian bersama. Semua pertikaian undang-undang hendaklah dikemukakan kepada Mahkamah Tinggi Syariah.
4. Tunggakan nafkah isteri dan anak
Jika suami tidak memberi nafkah kepada isteri semasa perkahwinan, ia menjadi hutang kepada lelaki. Oleh itu, walaupun telah bercerai, suami wajib membayar balik.
 Ia boleh dibangkitkan di mana-mana mahkamah syariah. Sekiranya Papa tidak mengikut perintah nafkah anak yang dikeluarkan oleh mahkamah Syariah, mahkamah boleh mengambil tindakan ke atas tunggakan tersebut.
5. Hak jagaan anak (hadanah)
Kredit gambar: syafiqmukhtar.com
Hadanah bermaksud menjaga anak-anak yang belum mampu menjaga diri sendiri. Syariat Islam mengatakan bahawa ibu adalah golongan yang paling sesuai untuk menjaga anak-anak mereka terutama yang berumur bawah 7 tahun bagi lelaki dan 9 tahun bagi perempuan.
Jika kanak-kanak lebih tua daripada had umur yang ditetapkan oleh undang-undang, mahkamah akan memutuskan ibu bapa mana yang harus didiami oleh kanak-kanak itu berdasarkan kehendak kanak-kanak itu sendiri.
6. Hutang perkahwinan
Jika seseorang berhutang dengan pasangannya, ini boleh dianggap sebagai hutang perkahwinan. Ini boleh difailkan sebagai kes di mahkamah atas nama hutang perkahwinan.
Jika anda berhutang wang hasil daripada hadiah/ hantaran perkahwinan, anda mungkin perlu memfailkan kes hutang mas kahwin.
Tanggungjawab Kepada Anak
Walaupun hubungan suami isteri telah berakhir, kewajipan nafkah anak kepada si bapa terutamanya tetap berjalan seperti biasa.
Ini kerana ia adalah sesuatu yang dituntut seseorang untuk menyara anak mereka, walaupun anak itu tinggal bersama orang lain.
Keperluan asas kanak-kanak ialah makanan, pakaian, tempat tinggal, dan pendidikan. Menyediakan perkara-perkara ini secukupnya kepada kanak-kanak itu mengikut kemampuannya adalah wajib bagi papa walaupun setelah bercerai.
Lagi bagus kalau Papa mampu untuk luangkan masa dengan anak-anak walaupun sudah tinggal sekali.

Tanggungjawab Kepada Mentua & Ipar Duai
Begitu juga kesnya dengan anak-anak hubungan antara menantu dan mentua juga tidak terjejas. Hal ini boleh di lihat dimana seseorang itu tidak boleh mengahwini mentuanya walaupun selepas bercerai dengan bekas pasangan mereka.
Tanggungjawab kepada mentua, walaupun tidaklah setanding tanggungjawab kepada ahli keluarga kandung, namun keperluan untuk membantu atas dasar kasih sayang itu perlu, sebagai seorang menantu terhadap mentua.
Begitu juga dengan bekas ipar, walaupun telah berpisah, bantuan atas dasar ihsan tetap perlu diberi semampu mungkin bertepatan dengan kemampuan, keperluan serta keadaan sekeliling.
Paling tidak, rajinkan diri untuk bertanya khabar dan melawat mereka setiap bulan atau minggu, mengikut kemampuan.

Dapatkan pelbagai tips untuk Papa di SINI.


Gunakan Kekerasan Untuk Mendidik Anak-Anak. Wajar Ke?

Kanak-kanak yang mengalami keganasan oleh guru (atau ibu bapa) sering mengalami masalah emosi dan tingkah laku. Tekanan psikologi juga memberi kesan negatif kepada kemahiran kognitif dan prestasi akademik mereka.
Pada tahun 2022, video tular tentang jurulatih menampar anak-anak didikannya di khayalak ramai sewaktu permainan Kejohanan Bola Tampar Bawah 14 tahun (B14). Ia menyebabkan pihak atasan untuk memutuskan hukuman yang sewajarnya kepada jurulatih tersebut.
Jurulatih Tampar Anak-Anak Didikan

Kredit gambar: Astro Awani
Menurut laporan Astro Awani,
Dalam video yang disiarkan secara penstriman langsung di Facebook itu, jurulatih pasukan Melaka dilihat menampar dua pemainnya yang menyebabkan pasukan kehilangan mata sebelum tempoh rehat permainan.
Adakah Ia Wajar Untuk Guru, Ibu Bapa Guna Kekerasan?
Mungkin Mama dan Papa tidak rasa kesan menggunakan kekerasan dan keganasan kerana niat untuk mengajar anak. Di situ ibu bapa silap.
Dengan menggunakan kekerasan, ia akan memberikan impak yang negatif pada anak-anak sehinggalah mereka dewasa. Dan akhirnya memberi kesan juga kepada masyarakat.
Menurut World Health Organization (WHO),
“Penganiayaan kanak-kanak dikaitkan dengan hasil kesihatan fizikal dan tingkah laku yang buruk dalam kanak-kanak dan keluarga, dan kesan negatif tersebut berpanajngan seumur hidup. Selain kesan kepada kanak-kanak, penderaan dan pengabaian kanak-kanak juga mempunyai implikasi yang mendalam dan luas kepada masyarakat”.
Cara Didik Anak Tanpa Gunakan Kekerasan
#1 Bercakap Tentang Tingkah Laku Mereka

Dengar penerangan daripada mereka terlebih dahulu. Kemudian, Mama terangkan mengapa tingkah laku mereka tidak boleh diterima dan mengapa Mama nak mereka berubah.
Secara tidak langsung, Mama dapat mengajar mereka menggunakan perkataan daripada menggunakan kekerasan untuk menyelesaikan masalah.
Dengan cara ini juga ia akan mengajar mereka untuk membincangkan emosi mereka secara produktif dan proaktif.
#2 Lebih Baik Mengajar Daripada Menghukum
Lihat tingkah laku anak-anak dan displin mereka di waktu-waktu yang tertentu. Terangkan mengapa di sebalik peraturan dan akibat daripada menghukum mereka seakan berada di penjara.
Ia dapat mengajar anak-anak kita untuk belajar mematuhi peraturan kerana prinsip asasnya. Supaya mereka tidak mengikut peraturan semata-mata untuk mengelakkan daripada hukuman.
#3 Beri Ganjaran Yang Positif
Memberi ganjaran adalah mesti dalam parenting. Sesuai untuk remaja dan anak-anak prasekolah. Ganjaran juga datang dalam pelbagai bentuk.
Bukan sahaja hadiah, memuji mereka juga adalah ganjaran yang positif. Anak-anak kita bertindak balas dengan baik kepada pujian positif.
Pujian meningkatkan perasaan harga diri mereka sambil mengajar mereka perbezaan antara tingkah laku yang boleh diterima dan tidak boleh diterima. Sama juga seperti orang dewasa tau Mama!
#4 Memimpin Melalui Teladan

Bukannya rahsia yang anak-anak ikut semua gerak-geri kita daripada teguran kita. Mereka akan meniru apa yang Mama buat baik atau buruk kerana mereka tidak tahu apa yang baik atau buruk sehinggalah mereka sedikit dewasa.
Oleh itu, ianya sangat penting untuk orang dewasa (terutamanya ibu, bapa dan guru) untuk memodelkan tingkah laku yang mereka mahu anak-anak mereka tunjukkan.
Jika tidak, kanak-kanak akan keliru dengan percakapan dan juga tingkah laku yang orang dewasa tunjukkan. Dalam hal ini, mereka hampir selalu lalai kepada contoh tingkah laku dan bukannya teguran lisan.
Terdapat pelbagai impak negatif apabila menggunakan kekerasan serta keganasan pada anak-anak kita.
Sebagai ibu bapa yang bertanggungjawab dan penuh dengan empati, cuba untuk terangkan kepada mereka mengapa tingkah laku mereka harus diperbaiki. Semua orang melakukan kesilapan. Ajar mereka juga bagaimana untuk meminta maaf.
Jadilah teladan yang terbaik untuk anak-anak kerana kita adalah orang yang mereka mahu contohi bila dewasa kelak.
Sebagai ibu bapa juga kita harus utamakan keselamatan mereka daripada membahayakan mereka.
Selamat parenting Mama!

Dapatkan lebih banyak tips parenting di SINI!


World Health Day: Hanya Brisk Walk Keliling Taman Dengan Anak-anak Pun Dah Bagus. Ini Manfaatnya

Brisk walk ialah senaman berjalan pantas. Brisk walk tidak dilakukan dalam keadaan berlari atau berjalan seperti biasa tetapi ianya lebih kepada berjalan dengan pantas.
Senaman ini juga merupakan salah satu cara untuk meningkatkan tahap kecergasan dan gaya hidup sihat. Brisk walk ini senaman yang paling rendah untuk mendapatkan risiko kecederaan dan juga tidak memerlukan sebarang kos.
Senang cakap, senaman paling mudah dan sesuai untuk dilakukan oleh semua peringkat usia. Tambahan pula, ia tidak memerlukan masa yang lama – cukup sebanyak 5 kali seminggu, selama 30 minit bagi setiap sesi.
Tempat yang sesuai untuk melakukan aktiviti ini ialah di taman rekreasi yang selamat serta mempunyai permukaan jalan yang rata.
Mama Papa bawa anak-anak keliling taman di rumah waktu petang pun dah dikira brisk walk tau. Mudah dan memberi manfaat kepada tubuh badan.
Manfaat Brisk Walk Untuk Seisi Keluarga
1. Memperkuat Otot dan Sendi

Senaman brisk walk dapat memperkuatkan otot dan melonggarkan sendi Mama Papa.
Lagipun brisk walk ini sesuai untuk Mama Papa yang tidak boleh melakukan senaman yang lasak. Kalau Mama Papa mempunyai masalah sakit belakang yang berpanjangan, brisk walk ini boleh membantu memberikan sedikit kelegaan kepada Mama Papa.
Selain itu, brisk walk jugak bagus dalam meningkatkan peredaran darah yang membolehkan fleksibiliti di bahagian bawah punggung.  Kaki Mama Papa akan mendapat kekuatan otot apabila melakukan brisk walk dengan kerap.
2. Metabolisme yang Lebih Baik

Ketika Mama Papa berjalan, body kita perlukan lebih banyak tenaga. Dengan melakukan brisk walk ini, ia juga akan meningkatkan metabolisme badan dan membantu kekuatan tubuh secara efisien.
Bukan itu sahaja, dengan melakukan brisk walk secara teratur, ia dapat membantu penghadaman dalam badan Mama Papa.
3. Menurunkan Berat Badan

Bagi sesetengah Mama Papa yang ingin cuba untuk diet, Brisk Walk secara konsisten serta pemakanan seimbang dan rendah lemak boleh membantu Mama Papa mengurangkan berat badan dengan cara yang selamat dan sihat.
Jadi, Mama Papa yang mahu kurangkan lemak perut tu, bolehlah lakukan brisk walk secara konsisten. Ini membantu kesihatan jantung, disamping meningkatkan kualiti pernafasan dan hidup Mama Papa.
Brisk walk juga dapat membantu dalam toning badan Mama Papa kerana ia tidak menekankan otot, sebaliknya, ia membuatkan badan kita bergerak dalam kadar yang cukup untuk mengekalkan bentuk badan.
4. Dapat Mencegah Penyakit
Brisk walk juga boleh mengurangkan risiko serangan penyakit kronik seperti strok, tekanan darah tinggi dan diabetes type 2 dengan hanya melakukan aktiviti ini selama 150 minit seminggu.
Dalam pada itu, brisk walk juga dapat mengurangkan kemurungan dan meningkatkan keceriaan dalam hidup kita.
Kalau Mama Papa ada insomnia atau kesukaran untuk tidur pada waktu malam, amalkan brisk walk secara konsisten. Berjalan je dah boleh tidur lena nanti!
Brisk walk juga dapat meningkatkan hormon endorfin yang boleh meningkatkan perasaan Mama Papa dan membawa kepada perasaan yang ceria.
Pusat Kawalan dan Pencegahan Penyakit (CDC) Amerika Syarikat (AS) telah mengklasifikasikan bahawa aktiviti ini mampu membuatkan seseorang berpeluh dan meningkatkan kadar degupan jantung tetapi masih mampu membolehkan mereka bercakap tapi tidak menyanyi.
Selain itu, ia juga mampu mengurangkan tekanan hidup Mama Papa serta anak-anak yang adakalanya mengganggu kehidupan seperti tekanan emosi, sosial dan mental.
Tips untuk Melakukan Brisk Walk:
Memakai kasut sukan khas Warm-up dahulu sebelum brisk walkLakukan langkahan dengan kaki ke depan dari tumitTingkatkan pace berjalan secara berperingkatJaga postur badan semasa brisk walk
Sekiranya kaki Mama Papa terasa sakit selepas melakukan brisk walk, Mama Papa boleh cuba merendam air suam atau lakukan urutan yang sesuai pada kaki.

Mama Siti galakkan Mama Papa untuk sentiasa bersenam walaupun dengan hanya brisk walk ini supaya kekal sihat. Lagi menarik, senaman mudah ini sangat sesuai dilakukan bersama anak-anak.
Tak perlu pergi jauh, pusing taman perumahan atau taman permainan yang berdekatan je pun dah cukup. Lakukan secara konsisten setiap petang atau minggu, dan lihat kesannya pada tubuh badan, mental, dan semestinya hubungan Mama Papa bersama anak-anak.

Dapatkan lebih banyak petua kesihatan di SINI.


13 Rumah Anak Yatim di Perak – Peluang Berada Dekat Dengan Nabi di Hari Akhirat

Rumah jagaan anak-anak yatim ialah tempat untuk mereka yang ketiadaan ibu bapa semasa kecil. Disinilah mereka berteduh dan menumpang kasih bagi memenuhi kekosongan jiwa.
Ayuh kita ambil peluang ini untuk memberikan sumbangan dalam bentuk wang ringgit dan lain-lain yang diperlukan.
Daripada Abu Hurairah R.A, Rasulullah SAW bersabda;
“Orang yang menanggung anak yatim miliknya atau milik orang lain, aku dan dia seperti dua ini (Nabi S.A.W. mengisyaratkan dengan dua jari baginda SAW) di syurga”
(Riwayat Muslim)
13 Rumah Anak Yatim di Seluruh Negeri Perak
#1 Rumah Anak-Anak Yatim Dan Miskin (Perempuan) Al-Barakah

Kredit gambar: FacebookKredit gambar: Facebook
Alamat:
Lot 1178, Jalan Maharaja Lela, 36000, Teluk Intan, Perak, Malaysia, 36000 Teluk Intan
No. Telefon:
019-572 0346
Facebook/Website:
Facebook: Rumah Anak Yatim Perempuan Al-Barakah Teluk Intan Perak
#2 Pusat Jagaan Anak-Anak Yatim Dan Miskin Nurul Iman
Kredit gambar: Facebook
Alamat:
Plot 359, Lorong Dato, Off Jalan Dato, Kampung Manjoi, 30020 Ipoh, Perak Darul Ridzuan.
No. Telefon:
05-526 0071
Nama pengurus:
Puan Ameena Bee Binti Abd Ghaffor
Facebook/Website:
Website: nuruliman.org.my
#3 Persatuan Kebajikan Anak-Anak Yatim Kasih Sayang Ipoh Perak
Kredit gambar: WorldOrgs.com
Alamat:
8, Jalan Raja Musa Mahadi, Kampung Sri Ampang, 31350 Ipoh, Perak
No. Telefon:
011-2897 9441
Nama pengurus:
Puan Suhasini
Facebook/Website:
Facebook: Persatuan Kebajikan Anak Anak Yatim Kasih Sayang, Ipoh Perak
#4 Rumah Anak Yatim Soleha
Kredit gambar: Geocities
Alamat:
Kampung Sikh Settlement, 31800 Tanjung Tualang, Perak
No. Telefon:
019-522 8110
Facebook/Website:
Website: asramaanakanakyatimsolehahtgtualang.blogspot.comFacebook: Rumah Anak Yatim Soleha
#5 Rumah Anak-Anak Yatim dan Miskin Anning
Kredit gambar: FacebookKredit gambar: Facebook
Alamat:
Lot 157366, Off Jalan Ampang Baru 6, Ampang Baru New Village, Ipoh,Perak, Malaysia
No. Telefon:
05-311 4640
Facebook/Website:
Facebook: RUMAH ANAK-ANAK YATIM DAN MISKIN “ANNING” IPOH, PERAK.
#6 Pertubuhan Rumah Amal Haruman Kasih
Kredit gambar: Twitter
Alamat:
Batu 17, Kampung Ayer Tawar, 32400 Ayer Tawar, Perak
No. Telefon:
019-510 1481
Nama pengurus:
Puan Salmah
Facebook/Website:
Facebook: Pertubuhan Rumah Amal Haruman Kasih
#7 Persatuan Kebajikan Kanak-kanak Yatim Rumah Visi (Vision Home)
Kredit gambar: christianitymalaysia.com
Alamat:
No. 39, Jalan Rishah Raya, Jelapang Industrial Estet, 30100, Ipoh, Perak, Malaysia
No. Telefon:
05-527 0491
Facebook/Website:
Facebook: Vision Home Ipoh
#8 Pertubuhan Kebajikan Yayasan Anak Yatim Piatu Darul Aitam
Kredit gambar: Facebook
Alamat:
Kg. Haji Salleh, 35350 Temoh, Perak
No. Telefon:
05 4199 089
Nama pengurus:
Ustaz Shamsul Anwar
#9 Rumah Anak Yatim Yayasan An-Nur Maisarah
Kredit gambar: Hati.my
Alamat:
Lot 33581-b, Jalan Ipoh- Chemor Batu 9, 31200 Chemor, Perak
No. Telefon:
05-201 4423
Facebook/Website:
TikTok: yayasannurmaisarahFacebook: Yayasan Amanah An-Nur Maisarah
#10 Rumah Bakti Pesona
Kredit gambar: Facebook
Alamat:
Lot 6428, Parit 5 1/2 6 R, Jalan Chenderong Balai Perak Chenderong Balai, 36600 Teluk Intan, Perak
No. Telefon:
016-309 3333 & WhatsApp
Nama pengurus:
Puan Suzana
Facebook/Website:
Facebook: Rumah Bakti Pesona – RBP
#11 Rumah Anak Yatim Budi Mulia Nurul Huda
Kredit gambar: Facebook
Alamat:
Lot. 429 & Lot. 431, Kampung Tersusun Tanah Hitam, Perak, 31200 Chemor
No. Telefon:
05-201 1391
Nama pengurus:
Encik Shaharuddin Bin Razali
Facebook/Website:
Facebook: Asrama Anak-Anak Yatim/Warga Miskin Budi Mulia Nurul Huda
#12 Rumah Nur Kasih Ulu Sepetang
Kredit gambar: speckmata.blogspot.com
Alamat:
Simpang 3,Ulu Sepetang, 34010 Taiping, Perak
No. Telefon:
05-883 0806 & WhatsApp
Nama pengurus:
Encik Zulkepely bin Othman
Facebook/Website:
Facebook: Kediaman Nur Kasih Taiping , Perak
#13 Pertubuhan Kebajikan Anak-Anak Yatim Darul Hikmah
Kredit gambar: Hati.my
Alamat:
383, Jalan Pintu Padang, Kampung Sungai Itek 31600 Gopeng, Perak, Malaysia
No. Telefon:
012-429 4321
Facebook/Website:
Facebook: Pertubuhan Kebajikan Anak-Anak Yatim/miskin Dahikmah
Kredit gambar: Islamic Aid Malaysia
Semoga dengan sumbangan kewangan dan bakti kita dapat membahagiakan anak-anak yatim ini. Kalaupun kita tidak mampu menyumbangkan banyak wang ringgit, kita juga boleh memberikan sumbangan bakti dengan melawat mereka di antara rumah anak yatim di Perak ini.
Sesungguhnya Nabi Muhammad SAW telah bersabda tentang sesiapa yang menjaga anak-anak yatim akan berada dekat dengan baginda di hari akhirat nanti.

Untuk senarai rumah anak yatim di kawasan lain, boleh klik SINI!


Kudis Buta 101! Kenali Punca, Simptom dan Cara Rawatan ‘Scabies’ Pada Anak-Anak

Kudis buta atau scabies ialah kegatalan pada kulit yang disebabkan oleh kutu Sarcoptes Scabiei yang menjadi parasit dalam tubuh badan seseorang.
Penyakit kulit ini sangat mudah berjangkit melalui sentuhan kulit dari orang yang dijangkiti kepada individu sihat. Bagi kanak-kanak, sekolah dan taman asuhan sering menjadi tempat scabies merebak disebabkan aktiviti sosial antara kanak-kanak.

Kanak-kanak yang dijangkiti kudis buta akan mengalami kegatalan kulit yang keterlaluan dan benjolan bernanah. Disebabkan penularannya berlaku dengan sangat pantas maka pesakit scabies perlu diasingkan sehingga penyakitnya sembuh.
Punca-punca Terjadinya Kudis Buta Kepada Anak-Anak
#1 Kitaran Hayat Kutu
Kredit gambar: eMedicineHealth
Seekor kutu mempunyai jangka hayat sehingga satu bulan apabila hinggap di badan manusia. Kutu yang juga parasit dalam kulit manusia akan merampas nutrisi dalam tubuh badan dan bertelur.
Selepas tiga atau empat hari telur akan menetas dan komuniti kutu akan meningkat jika tidak diberikan rawatan yang sepatutnya.
#2 Aktiviti Sosial
Interaksi antara kanak-kanak ketika bermain mempercepatkan lagi penyebaran kutu. Kutu hanya memerlukan 15 hingga 20 minit untuk menghinggapi perumah yang baru.
#3 Alat Permainan Kotor
Kredit gambar: Berita Harian
Kutu boleh hidup tanpa makanan dari satu hingga tiga hari. Disebabkan itulah alat permainan boleh menjadi lokasi transit kutu sebelum menjangkiti kanak-kanak lain.
#4 Mengabaikan Kebersihan
Tidak menggunakan sabun dan bermain di tempat yang terdedah dengan najis dan kotoran antara faktor terjadinya scabies.
Amalkan cucian tangan dan mandian menggunakan sabun untuk mencegah kutu hidup dalam kulit anak-anak.
#4 Perkongsian Barangan Peribadi
Boleh jadi anak-anak ada membuat kontak dengan barang-barang peribadi rakan-rakannya seperti tidur di tilam, menggunakan selimut atau bermain dengan patung-patung milik rakan mereka.
Ia juga boleh menyebabkan penyebaran kutu dari barang peribadi kepada anak Mama.
Macam Mana Nak Tahu Anak Ada Kudis Buta?

#1 Kegatalan
Rasa gatal pada anak-anak akan bermula dengan satu kawasan dan lama-kelamaan ia akan merebak ke bahagian kulit yang lain. Terutamanya anggota badan yang sering disentuh.
Ada sesetengah kes, anak akan rasa gatal diseluruh badan walaupun hanya terdapat satu kawasan yang dijangkiti sahaja.
#2 Ruam

Bintik-bintik dan ketul-ketul merah bakal muncul di mana-mana bahagian badan. Ruam lebih ketara terutamanya di kawasan:
Tangan dan kaki, terutamanya celah-celah jariBahagian dalam pehaPusatAbdomenPunggungCelah-celah ketiak
Anggota badan tersebut menjadi kesukaan kutu Sarcoptes Scabiei kerana suhunya yang lebih tinggi berbanding kawasan tubuh badan lain.
#3 Garisan Bernanah
Garisan bernanah, dan berwarna gelap biasa dijumpai di celah jari-jemari, pergelangan tangan dan tapak tangan. Ia hanya akan muncul selepas simptom kegatalan dan ruam wujud.
#4 Kesan Calar
Disebabkan rasa gatal melampau itu, anak-anak cenderung menggaru secara agresif. Jika dibiarkan ia mengakibatkan luka dan terdedah kepada jangkitan kuman yang lebih serius.
“Jadi macam mana nak sembuhkan kudis buta anak saya ni Mama Siti? “
Jangan risau, berikut merupakan cara untuk merawat kudis buta secara klinikal dan semula jadi.
Rawatan untuk Kudis Buta
#1 Ubat Kudis Buta Krim dan Losyen
Kredit gambar: Everyday Health
Ubat kudis buta klinikal ialah krim sapuan dan krim losyen. Ianya lebih mudah didapati di klinik dan farmasi kerana terbukti berkesan menyembuhkan kudis buta dan mencegah penularan kepada kanak-kanak lain.
Berikut Mama Siti kongsikan jenis ubat losyen dan krim untuk rawatan kudis buta:
Losyen permethrinKrim gamma benzene hexachlorideLosyen benzyl benzoateLosyen malathionLosyen atau krim crotamiton
#2 Rawatan Kudis Buta Dengan Bahan Semulajadi
Kredit gambar: The Magic Onions
#i Minyak Pokok Teh
Sifat antibakteria, anti radang, anti gatal dan acaricide minyak pokok teh terbukti berkesan dalam mengawal pelbagai jangkitan parasit.
#ii Gel Lidah Buaya (Aloe Vera)
Tindak balas gel lidah buaya mempunyai kesan yang serupa dengan sapuan Benzyl Benzoate. Tambahan pula, aplikasi gel lidah buaya dikatakan tidak mendatangkan kesan sampingan berbahaya.
#iii Lada Cayenne
Kredit gambar: Medicine Net
Nama lainnya ialah cili pedas merah ialah alternatif merawat penyakit kudis buta. Rempah ini boleh mengurangkan kesakitan kronik pada tisu lembut disebabkan kandungan capsaicin.
Namun begitu, perlu diingat ya Mama supaya tidak meletakkan lada cayenne terlalu banyak kerana akan menyebabkan rasa pijar.
#iv Minyak Cengkih
Kredit gambar: Biaya.info
Sifat antioksidan, antimikrobial, anestetik dan racun serangga ialah kriteria yang mampu menyembuhkan masalah kudis buta. Minyak cengkih tidak sekadar membunuh kutu dewasa tetapi juga mencegah telur kutu daripada bertelur.
#v Minyak Nimba
Rutin mengoleskan minyak nimba juga boleh diamalkan untuk mempercepatkan proses penyembuhan kudis buta. Minyak ini mengandungi kesan antiradang, antibakteria dan analgesik.
Tips Penjagaan Anak Yang Dijangkiti Kudis Buta

#1 Mandi Air Suam
Kutu kudis boleh dibunuh atau dikurangkan dengan mandian air panas dengan suhu 40℃ hingga 45℃. Pastikan anak-anak menggunakan sabun ke seluruh badan dan keringkan badan sebelum menggunakan ubat.
#2 Mengasingkan Pakaian
Kredit gambar: The Zuriat
Sebaik sahaja pulang dari taska atau tadika, terus asingkan semua pakaian yang telah dijangkiti dengan pakaian ahli keluarga yang lain.
Kutu kudis buta boleh berpindah melalui pakaian. Oleh itu, sentiasa cuci dan simpan baju anak-anak yang dijangkiti kudis buta secara berasingan.
#3 Simpan Barang Dalam Plastik
Barang-barang yang tidak boleh di cuci hendaklah disimpan di dalam plastik selama seminggu untuk mematikan kutu. Ini kerana kutu kudis buta hanya boleh hidup 48 hingga 73 jam tanpa perumah iaitu kulit manusia.
#4 Bersihkan Perabot
Kredit gambar: Better Homes & Gardens
Perabot di dalam rumah hendaklah dibersihkan dengan pencuci hampagas (vacuum cleaner) secara keseluruhan termasuklah kawasan yang jarang dicapai.
Sebagai langkah keselamatan, basuh sarung perabot dan lap perabot dengan pencuci antiseptik seperti Dettol.
#5 Rutin Tukar Alas Tidur
Sebaiknya, Mama Siti cadangkan agar alas tidur yang dibawa ke pusat jagaan kanak-kanak ditukar setiap minggu. Kelengkapan yang terlibat termasuklah selimut dan bantal.

Kudis buta lebih mudah menjangkiti anak-anak di taska dan tadika ketika mereka bermain bersama-sama dan berkongsi barang peribadi secara tidak sengaja.
Anak-anak yang dijangkiti ‘scabies‘ mempunyai simptom, rawatan dan penjagaan khusus agar mereka segera sembuh.  Semoga artikel ini membantu Mama memahami lebih lanjut tentang scabies yang menjangkiti anak-anak.

Dapatkan lebih banyak lagi informasi kesihatan di SINI!


Chef Kiss! Resepi Daging Black Pepper Paling Cepat dan Sedap di Dunia

“Okay Mama Siti. Apa lagi yang wajib diberi perhatian selain pemilihan daging untuk resepi kali ini? “
Jawapannya mudah. Cara potongan sayur. Ya, potongan sayur sangat memainkan peranan dalam menu masakan kita kali ini.
Sayur-sayuran daging black pepper perlu dipotong petak-petak. Manakala sayur yang menyerlahkan lagi seri masakan ini ialah lada benggala atau capsicum.
Di bawah ini Mama Siti kongsikan langkah-langkah memasak daging black pepper sebagai panduan.
Resepi Daging Black Pepper

Kredit gambar: Aneka Resepi Daging
Resepi oleh: Yuera Mansor
Bahan-Bahan
Daging lembuBawang putihLada benggalaBawang hollandDaun bawangSos lada hitam (Black pepper)Sos tiramKicap lemak manis
Cara-Cara
#1 Hiris daging lembu kecil-kecil dan rebus beberapa minit supaya tidak liat ketika dimakan nanti.
Kredit gambar: Yuera Mansor
#2 Tumbuk bawang putih dan potong lada benggala dan bawang holland petak-petak. Tidak dilupakan supaya potong daun bawang panjang-panjang.
Kredit gambar: Yuera Mansor
#3 Panaskan minyak dan tumis bawang putih sehingga garing. Selepas itu, masukkan daging lembu yang telah direbus.
#4 Apabila daging mulai kering, tuangkan sos lada hitam, sos tiram dan kicap lemak manis. Tambahkan air jika Mama gemar lauk yang berkuah.
Kredit gambar: Yuera Mansor
#5 Gaulkan kesemuanya agar sebati rasa dan aromanya. Kemudian terus masukkan lada benggala dan bawang holland.
Kredit gambar: Yuera Mansor
#6 Teruskan kacaukan semua bahan masakan dalam kuali hingga lada benggala menjadi layu.
Kredit gambar: Yuera Mansor
#7 Tutup api dan taburkan potongan daun bawang dan gaulkan sekali lagi. Sekarang menu daging black pepper kita dah sedia untuk dihidangkan.
Kredit gambar: Yuera Mansor
Tips Menyediakan Resepi Daging Black Pepper
Daging yang paling cepat empuk dan tidak liat ialah bahagian batang pinang. Mama tidak perlu merebusnya terlebih dahulu kerana daging batang pinang sememangnya lebih cepat masak.   Sebenarnya rasa lada hitam akan lebih terasa apabila Mama menggunakan serbuk lada hitam dalam masakan.
Cara potongan sayurlah yang membezakan menu daging black pepper dengan resepi-resepi yang lain. Pastikan ada sekurang-kurangnya satu jenis lada benggala, Mama Siti cadangkan yang berwarna kuning.
Semoga Mama lebih bersemangat untuk mencuba resepi daging black pepper yang paling cepat dan sedap ini ya.

Jom cuba pelbagai resepi menarik yang lain seperti yang dikongsikan di SINI.


Bersenam di Bulan Ramadan. Ini Senaman yang Mudah & Tidak Memenatkan

Macam mana nak bersenam kalau sedang berpuasa? Tak penat ke nanti? Sini Mama Siti kongsikan beberapa panduan serta senaman yang mudah dan tidak memenatkan Mama Papa.
Senaman ini boleh dilakukan dalam dua atau tiga kali seminggu.  Sekurang-kurangnya 30 minit sekali bagi satu senaman. Berbeza dengan hari biasa, senaman akan dilakukan dengan lebih kerap dan memerlukan 30 minit sehingga satu jam.
Sini Mama Siti kongsikan beberapa panduan serta senaman yang sesuai dilakukan oleh Mama Papa ketika berpuasa.
Panduan untuk Melakukan Senaman Waktu Puasa
1. Masa paling sesuai untuk bersenam
Ada tiga waktu yang sesuai untuk Mama Papa lakukan senaman:
Sebelum Sahur
Ramai mungkin fikir masa ini masa yang paling tidak praktikal untuk bersenam. Jika anda mempunyai disiplin untuk bangun awal untuk melakukan rutin senaman,senaman sebelum sahur sebenarnya boleh meningkatkan tenaga badan sepanjang hari.
Jadi sebelum memulakan senaman, minum air dengan banyak dan makan makanan yang ringan 30 minit sebelum bersenam. Selepas bersenam, minum air dengan banyak dan makan makanan yang padat nutrien untuk memberikan anda tenaga sepanjang hari.
Selepas Iftar
Masa ini sesuai kerana badan Mama Papa sudah pun mendapatkan makanan dan minuman yang sedikit dan boleh dikira seperti pre-workout meal. Tetapi ini bergantung kepada berapa banyak masa yang Mama Papa boleh luangkan antara iftar dan solat terawih.
Untuk sesi ini, anda boleh memilih rutin senaman yang pendek tetapi dengan intensiti yang lebih tinggi.
Selepas Solat Terawih
Selesai sahaja solat tarawih, Mama dan Papa boleh luangkan sedikit masa untuk melakukan senaman. Mulakan dengan senaman yang ringan terlebih dahulu sebelum senaman yang memerlukan intensiti yang lebih tinggi.
Makan selepas bersenaman boleh membantu pemulihan otot, pertumbuhan otot dan menghilangkan lemak badan.
2. Jaga Pemakanan Sepanjang Berpuasa
Makan mengikut jumlah kalori yang secukupnya dan pilih makanan yang bernutrien tinggi. Mama Siti tak galakkan Mama Papa makan makanan dengan kalori yang rendah semasa berpuasa.
Ini kerana, ia akan membuatkan badan Mama Papa menjadi lemah. Dan ia juga boleh menyebabkan otot Mama Papa menjadi terurai dan seterusnya akan menghalang penurunan berat badan.
3. Minum Air Dengan Banyak!
Mama Papa perlu minum sekurang-kurangnya 2-2.5 liter air terutamanya pada hari Mama Papa mahu bersenam. Minum air kosong sepanjang malam supaya badan Mama Papa sentiasa terhidrat.
4. Jangka Masa Bersenam
Mama Papa boleh menghadkan senaman kepada 30-45 minit untuk setiap sesi. Kalau senaman yang dilakukan berintensiti tinggi, jadi Mama Papa perlu hadkanlah sesi senaman dalam masa 30 minit sahaja.
Senaman yang Tidak Memenatkan Semasa Berpuasa
1. Yoga

Yoga merupakan senaman yang membentuk fizikal dan mental yang baik untuk kesegaran badan. Selain merasa lebih ringan untuk dilakukan tanpa menggunakan banyak tenaga. Senaman ini seeloknya dilakukan secara santai selama 30 minit sebelum waktu berbuka.
Senaman yoga ini juga mampu membaiki mental, sosial, emosi dan kerohanian seseorang. Gerakan yoga mempunyai maksud tersendiri yang mampu untuk menghilangkan stress dan menenagkan.

Senaman ini juga sangat sesuai untuk Mama mengandung. Senaman ini tidak memenatkan boleh dilakukan dalam rumah sahaja, malah, Papa pun boleh turut serta beryoga temankan Mama.
Bahkan anak-anak pun boleh turut ikut senaman ini. Supaya anak-anak tidaklah terasa lesu dan lemah sahaja bila berpuasa. Ini juga dapat mengajar mereka berpuasa bukan satu alasan untuk tidak melakukan senaman.
2. Joging

Joging adalah senaman paling popular kerana ia boleh dilakukan secara santai dan masih mampu membakar kalori.
Ketika berpuasa, waktu petang sangat sesuai untuk melakukan senaman ini. Cuaca pada ketika itu kurang panas dan redup saje akan membuatkan badan kita tidak mudah berasa penat. Malah, hampir dengan waktu berbuka juga.
3. Berbasikal

Aktiviti berbasikal sudah sinonim bagi setiap lapisan masyarakat tidak mengira peringkat umur.
Berbasikal dengan kayuhan santai sahaja kerana kita berpuasa, jadi kayuh santai-santai je . Tak perlulah Mama Papa untuk paksa diri berkayuh dengan kelajuan tinggi atau menggunakan jalan yang berbukit.
Situasi ini akan menyebabkan Mama Papa mudah rasa letih dan mengalami dehidrasi serta boleh menyebabkan pitam juga.
Kalau kawasan perumahan Mama Papa ada sediakan kemudahan laluan berbasikal jadi bolehlah mengayuh disana sahaja.
4. Pilates

Pilates ialah senaman berintensiti ringan kerana ia kurang menggunakan tenaga sekaligus tidak menyebabkan hipohidrasi pada tubuh badan kita semua.
Senaman ini sangat sesuai untuk dilakukan semasa berpuasa. Namun, kalau Mama mahukan senaman jenis pilates yang mempunyai intensiti yang berat maka Mama Siti syorkan untuk melakukannya selepas waktu berbuka nanti.
Senaman ini juga sesuai dilakukan golongan Mama mengandung atau selepas melahirkan kerana ia memfokuskan ke atas tubuh badan, postur badan dan teknik pernafasan.
5. Berjalan Kaki/Brisk Walk

Berjalan kaki juga merupakan salah satu senaman yang mudah dengan mengamalkan sekurang-kurangnya seribu langkah sehari.
Paling penting, berjalan kaki mampu menjaga dan menurunkan risiko penyakit berkaitan jantung.
Bukan itu sahaja, malah senaman ini boleh membaiki kualiti tidur pada waktu malam selain dapat membuatkan mood seseorang dalam keadaan baik.
Nasihat Mama Siti, berpada-padalah untuk bersenam jangan sampai memudaratkan Mama Papa.
Bulan ramadan ini Mama Papa perlu kurangkan melakukan senaman berat dan kurangkan masa bersenam kerana apabila berpuasa, tenaga kita tidak sama semasa kita tidak berpuasa.

Dapatkan lebih banyak tips kesihatan yang lain di SINI!